ग्राम पंचायत के रोज न खुलने पर, कहाँ दर्ज करें लोग शिकायत? - Khabar Lahariya (खबर लहरिया)\nखबर लहरिया KL लाइव\tLIVE छतरपुर: ग्राम पंचायत के रोज न खुलने पर, कहाँ दर्ज करें लोग शिकायत?\nLIVE छतरपुर: ग्राम पंचायत के रोज न खुलने पर, कहाँ दर्ज करें लोग शिकायत?\nद्वारा लिखित खबर लहरिया November 2, 2020 102 बार देखा गया\nजिसे डालने से सब्जियों का स्वाद हो जाये लाजवाब, देखिये महोबा का फेमस गरम मसाला\nवाराणसी: जिलाधिकारी कार्यालय का घेराव, वकीलों ने रास्ते की उठाई मांग


कोरोना के हॉटस्पॉट बनल बेगूसराय में कोचिंग चलावत रहुअन टीचर, एक कमरा में बइठल रहुअन 50 छात्र | Bhojpuriya Byar\nHome Uncategorized कोरोना के हॉटस्पॉट बनल बेगूसराय में कोचिंग चलावत रहुअन टीचर, एक कमरा में बइठल रहुअन 50 छात्र\nकोरोना के हॉटस्पॉट बनल बेगूसराय में कोचिंग चलावत रहुअन टीचर, एक कमरा में बइठल रहुअन 50 छात्र\nशैलेश कुमार पाण्डेयApr 14, 2020Uncategorized0\nबेगूसराय. बिहार में कोरोना के हॉटस्पॉट घोषित होखला के बाद भी बेगूसराय में लॉकडाउन के धज्जियां लगातार उड़ावल जा रहल बा . मामला जिला के बीरपुर थाना क्षेत्र के हसनपुर फुलकारी के बा , जहां लॉकडाउन के उल्लंघन कर एगो शिक्षक एगो छोट कमरा में लगभग 50 बच्चन के पढ़ावत रहुअन.\nग्रामीण जब रोकले तब शिक्षक कईले बदतमीजी\nहद त तब हो गईल जब ग्रामीण लोग द्वारा ओह शिक्षक के शिक्षण कार्य बंद करे खातिर कहल गईल तब आरोपी शिक्षक बबलू खान लोग के साथे तू-तू, मैं-मैं कईले . बाद में ग्रामीण लोग एकर सूचना स्थानीय पुलिस के दिहल लेकिन जब पुलिस मौका पर पहुंचल औरी शिक्षक के पढ़ाई बंद करे खातिर कहलस तब शिक्षक बबलू खान पुलिस के साथे भी हाथापाई शुरू कर देहले .\nपुलिस लेहलस हिरासत में\nग्रामीण लोग के सहयोग से पुलिस ओह शिक्षक के हिरासत में लेके औरी थाना लेके चल गईल . टीचर के नाम इफ्तखार आलम उर्फ बबलू बतावल गईल . पुलिस ऐह टीचर से पूछताछ भी कर रहल बा . वीरपुर थाना प्रभारी सुचित राम बतवले कि लॉकडाउन के उल्लंघन के आरोप में टीचर के गिरफ्तार त ना कईल गईल बाकिर उनकरा के बांड भरवा के छोड़ दिहल गईल .\nPrevious Postलॉकडाउन के बिच गोपालगंज डीएम के सख्त आदेश , बिना परमिट के ना चली कवनो गाड़ी Next PostDGP गुप्तेश्वर पांडेय के सख्त चेतावनी- Lockdown में सांप्रदायिक सौहार्द बिगाड़ेवाला के कुंडली खराब कर दी पुलिस


माइक्रोमैक्स Bharat4Diwali Edition Price in India, Full Specs - December 2019 | Digit\nमाइक्रोमैक्स Bharat4Diwali Edition\nOut of Stock(bhojpuri) 4199\nमाइक्रोमैक्स Bharat4Diwali Edition Brief Description\nमाइक्रोमैक्स Bharat4Diwali Edition Smartphone5-इंच स्क्रीन IPS LCD के साथ आवेला, जौना के रेज़ल्यूशन NA पिक्सल तथा पिक्सल घनत्व NA पर इंच बा | और एकर रैम 1 GB बा. माइक्रोमैक्स Bharat4Diwali Edition Android 8 ओएस पे काम करेला.\nमाइक्रोमैक्स Bharat4Diwali Edition Smartphone November 2018 मे लॉंच भईल रहे|\nमाइक्रोमैक्स Bharat4Diwali Edition मे कनेक्टिविटी के तरीका बा : ,Wifi,Bluetooth,\nमाइक्रोमैक्स Bharat4Diwali Edition के कैमरा मे ,,Video Recording लोड बा|\nमाइक्रोमैक्स Bharat4Diwali Edition विशेष विवरण\nमॉडल : Micromax Bharat4Diwali Edition\nलॉन्च के डेट (दुनिया भर के) : 01-11-2018\nउत्पाद के नाम : Micromax Bharat4Diwali Edition\nFor माइक्रोमैक्स Bharat4Diwali Edition\nमाइक्रोमैक्स Bharat4Diwali Edition Price in India\nमाइक्रोमैक्स Bharat4Diwali Edition Price In India Starts From Rs. 3539 The best price of माइक्रोमैक्स Bharat4Diwali Edition is Rs. 3539 in Amazon, which is 19% less than the cost of माइक्रोमैक्स Bharat4Diwali Edition in Flipkart Rs.4199.This Mobile Phones is available in 8GB variant(s).माइक्रोमैक्स Bharat4Diwali Edition is available in default colour(s) across various online stores in India.\nAmazon Micromax Bharat4Diwali Edition Q4002 (1GB, 8GB, Android Oreo, 4GVolte) (Matte Blue) ₹ 3539


खेल – Page 14 – टटका खबर\n(शुक, 30 दिसंबर) देश राज्यसभा में लोकपाल विधेयक पर वोट ना करवलसि सरकार काहे कि ओकरा लगे बहुमत ना रहुवे. ओकर सहयोगी तृणमूल संशोधन पर मतदान करवावे खातिर डाँड़ कस लिहले रहुवे जबकि बहरी से सहायता देबे वाला बसपा, सपा, राजद वगैरह विधेयक के ओह प्रावधान का खिलाफ रहले जवना में राज्य में लोकायुक्त के\n(बुध, 28 दिसंबर) देश सीबीआई आपन फाइनल रिपोर्ट में कहले बा कि स्वामी निगमानंद के जहर दे के मारे के कवनो सबूत नइखे मिलल आ ऊ अपना अनशन का चलते मरले. प्रधानमंत्री अन्ना के नाम लिहले बिना कहले बाड़न कि लोकपाल पर संसद के फैसला के सम्मान करे सभही. अन्ना हजारे खराब तबियत का चलते\n(मंगल, 27 दिसंबर) देश लोकसभा में कुछ संशोधन का साथे लोकपाल आ लोकायुक्त विधेयक आजु ध्वनिमत से पारित हो गइल. मतदान से पहिले सपा, बसपा आ वामदल वहिष्कार कर के सरकार के काम आसान कर दिहलें. दिन भर चलल गरमागरम बहस में भाजपा नेत्री सुषमा स्वराज विधेयक के बखिया उधेड़ दिहली. बाद में जबाब देबे\n(सोमार, 26 दिसंबर) देश लोकपाल पर काल्हु मंगल का दिने संसद में बहस करावल जाई जवना में भाजपा आ माकपा संशोधन प्रस्ताव ले आवे के कहले बाड़े. जबकि संसदीय कार्य मंत्री पवन कुमार बंसल कहले बाड़न कि विपक्ष अपना संशोधन पर जोर मत देव आ लोकपाल विधेयक के पास हो जाये देव. लोकपाल का बहाने\n(अतवार, 25 दिसंबर) देश राजस्थान में सरकारी डॉक्टरन के हड़ताल अतवार का दिने पाँचवो दिनजारी रहल. हिमाचल प्रदेश के मुख्यमंत्री प्रो़ प्रेम कुमार धूमल केन्द्र सरकार से प्रधानमंत्री रहल अटल बिहारी वाजपेयी खातिर ‘भारत रत्न’ के उपाधि से अलंकृत करे के मांग कइलन. लोकपाल मुद्दा पर फेर अनशन करे जात अन्ना हजारे पर कांग्रेस फेर\n(शनिचर, 24 दिसंबर) देश श्रीनगर के बड़हन आबादी वाला बुचावारा इलाका से शनिचर का दिने एगो तेंदुआ के बेहोश कर के पकड़ल गइल. एगो तेदेपा नेता टीआरएस प्रमुख चन्द्र शेखर राव के चुनौती दिहलसि कि चलऽ दुनु आदमी तेलंगाना खातिर जान दे दिहल जाव. पुलिस ओह तेदेपा नेता के गिरफ्तार कर लिहलसि. दिल्ली के इंदिरा\n(शुक, 23 दिसंबर) देश कोलकाता के एएमआरआई अस्पताल जवना में लागल आग से तिरानबे लोग के मौत हो गइल रहे ओकरा निदेशकन के अदालत से जमानत ना मिलल आ सबके न्यायिक हिरासत में भेज दिहल गइल. राजस्थान के भंवरी देवी मामिला में एगो कांग्रेसी विधायक के बहिन आ चार गो दोसरा लोग का खिलाफ अदालत\n(बियफे, 22 दिसंबर) देश केंद्रीय कानून मंत्री सलमान खुर्शीद बियफे का दिने उमेद जतवले कि लोकपाल विधेयक संसद में पारित हो जाई आ सगरी सांसदन से सहयोग करे के निहोरा कइलन. कर्नाटक के मुख्यमंत्री डी॰वी॰ सदानन्द गौड़ा बियफे का दिने विधान परिषद उपचुनाव जीत लिहले. गायब भंवरी देवी के पति अमरचंद के अदालत न्यायिक हिरासत\n(बुध, 21 दिसंबर) देश पहिले केंद्रीय दूरसंचार मंत्री रहल ए. राजा के तब के एगो सहयोगी बुध का दिने अदालत के बतवलसि कि ओकरा अपना निजी जानकारी से मालूम बा कि कलैगनार टीवी टाटा स्काई सेवा में देखावल जाये वाला चैनल में शामिल रहे. इंदौर परिक्षेत्र के पुलिस महानिरीक्षक अनुराधा शंकर कहले बाड़ी कि झांसी\n(मंगल, 20 दिसंबर) देश वार रूम लीक मामला में लंदन के अदालत ने रविशंकरन के प्रत्यार्पण का बारे में सबूत सकार लिहलसि. झारखण्ड के 82 विधायकन में से 19 गो विधायक अबले अपना संपत्ति के घोषणा कइले बाड़े. एहमे कवनो मंत्री शामिल नइखन. राष्ट्रपति प्रतिभा पाटील आजु नौसेना दिवस पर आईएनएस सुभद्रा पर सवार होके\n(अतवार, 18 दिसंबर) देश अतवार का दिने जयपुर में केंद्रीय संचार राज्यमंत्री सचिन पायलट एगो नया योजना के शुरूआत कइलन जवना में लोग आपन फोटो वाला डाक टिकट पच्चीस रुपिया में लगा के डाक भेज सकी. हालैन्ड में ई सुविधा पहिले से बा आ ओहिजा केहु के फोटो वाला डाक टिकट छपवावल आ इस्तेमाल कइल\n(शनिचर, 17 दिसंबर) देश आजु अदालत में गवाही देत सुब्रह्मण्यम स्वामी दावा कइलन कि 2जी घोटाला में तब वित्त मंत्री रहल चिदम्बरम शामिल रहलें. रूस के आपन दौरा पूरा कर के प्रधानमंत्री मनमोहन सिंह देश खातिर रवाना हो गइलें. एह दौरा में कई गो सफलता हासिल भइल बा. अन्ना हजारे शनिचर का दिने बेंगलुरू में\n(शुक, 16 दिसंबर) देश 2जी घोटाला में केंद्रीय दूरसंचार सचिव रहल सिद्धार्थ बेहुरा के जमानत याचिका खारिज आजु शुक का दिने खारिज कर दिहलसि अदालत. चिदम्बरम के इस्तीफा माँगत विपक्ष के हंगामा जा चलते संसद के कार्यवाही सोमार ले टार दिहल गइल. एगो निजी कंपनी के नाजायज फायदा चहुँपावे का आरोप का चलते विपक्ष गृह\n(बियफे, 15 दिसंबर) देश प्रधानमंत्री मनमोहन सिंह आजु बियफे का दिने कहलन कि रूस दौरा पर उनुकर कोशिश दुनु देश के मौजूदा व्यापार 8.5 अरब डॉलर से बढ़ावे के रही. कहलन कि जोर रक्षा, ऊर्जा, अंतरिक्ष तकनीक अउर स्वास्थ्य क्षेत्र पर दिहल जाई. अन्ना हजारे आजु बियफे का दिने कहलन कि अगर समय के कमी\n(सोमार, 12 दिसम्बर) देश भोपाल गैस पीड़ितन के कहना बा कि भोपाल गैस दुर्घटना वाली कंपनी डाओ केमिकल्स ओलम्पिक समिति के खरीद लिहले बिया जवना चलते आयोजन समिति के अध्यक्ष सेबेस्टीन कोए ओकर बचाव करत बाड़न. 2जी मामला में एस्सार समूह के मालिकन का खिलाफ धोखाधड़ी के आरोप लगावल गइल बा. खगड़िया जिले के पसराहा


लहकउवा नेता के घिनाह चेहरा : बतंगड़ – 81 – Anjoria\nअप्रैल 23, 2018 बतंगड़, लहकउवा नेता के घिनाह चेहरा\nलोकतन्त्र, डेमोक्रेसी, में लोक-लाज ना रहि जाव त ओकरा दैत्यतन्त्र, डेमॉनक्रेसी, बने में देर ना लागे. एहघरी देश के विरोधी गोलन के हरकत देखि के त इहे लागत बा कि अगर एहनी के वश चले त दैत्यतन्त्र हावी होखे में देर ना लागी. संजोग से अबहीं लोकतन्त्र अतना कमजोर नइखे पड़ल कि ओकरा पर दैत्यतन्त्र हावी हो जाव बाकिर एकरा ला जरुरी बा कि लोक सावधान रहो आ देश के विरोधी गोलन के लजवावत रहो.\nबहुत दिन से बतकुच्चन करे के मौका नइखे मिलल काहे कि जवना अखबार ला बतकुच्चन लिखत रहीं ऊ हमरा से कहलसि कि कवनो एकही अखबार चुन लीं. दुनु अखबार में लिखब त एहिजा छपल संभव ना हो जाई. हम ओही समय कह दिहनी कि चलीं आजु से रउरा ला लिखल बंद. काहे कि दिक्कत रउरा ला बा, हमरा ला ना. रउरा सभे जे बतकुच्चन पढ़ले होखब त ओकरा शैली में आ एह बतंगड़ के शैली में बहुते फरक लउकत होखी. बतकुच्चन में हमार जोर भाषा पर रहत रहुवे जबकि बतंगड़ के धेयान समाज आ राजनीति पर गड़ल रहेला. बाकिर आजु के बतंगड़ के भूमिका बनावेला थोड़िका बचकुच्चनो कइल जरुरी लागत बा.\nदेश के राजनीतिक हालात में सोशल मीडिया तरह तरह के मुहावरा आ नाम उछालत रहेला. केहू केहु के पप्पू कह के बोलावेला त पप्पू के गोल दोसरा गोल के नेता के फेंकू नाम दे देला. आजु हम एगो नया नाम उछालल चाहत बानि लहकउवा. फेंकू फेंकेला. तरह तरह के जुमला. बाकिर एह फेंकला से ना त देश के नुकसान होला, ना समाज के. उलुटे ई फेंकलका देश के उत्साह बढ़ावे के, ओकरा मन में एगो नया आस जगावे के काम करेला. एह तरह से देखीं-सोचीं त फेंकू होखल कवनो खराब बाति ना होखे. बहुते लोग अपना बेटा के दुलार में पप्पू नाम दे देला. बाकिर एह घरी जइसे एक गोल दोसरा गोल के समर्थकन के भक्त नाम दे के भक्त शब्द के इस्तेमाल एक तरह से गाली का रूप में करेला, ओही तरह अब केहु के पप्पू कहल ओकरा का गरियवला रिगवला जइसन हो गइल बा.\nई त रहल फेंकू आ पप्पू के बाति. अब आवल जाव लहकउवा पर. हमरा हिसाब से ई नाम दू गो नेता पर शोभ सकेला. एगो त पप्पू महान आ दोसरका पलटूमास्टर. पप्पू के जब आपन भविष्य अन्हार लउकत बा त ऊ लहकउवा झूठ बोले पर आ गइल बाड़ें. हालही में एकर नमूना देखे के मिलल जब ऊ अपना भाषण में खुलेआम झूठ बोलत कहलन कि अदालत एससी एसटी एक्ट के खतम कर दिहलसि बाकिर मौदी सरकार चुप्पी सधले बिया. ई बाति बोलला का पाछा पप्पू के मनसा इहे रहुवे कि एससी एसटी वालन के लहका के देश में आगि लगा दीहल जाव. उनुका देश के जरला के फिकिर ना भइल. ऊ त हर हात में चाहत बाड़न कि हिन्दुवन के एका टूटो आ सरकार के गद्दी उनुका चूतड़ तर चलि आवो, उनुका इहो बढ़िया से मालूम बा कि ऊ अपने नइखन बइठे वाला, इहे बहुत होखी के जे बइठो से उनुका काबू में रहो.\nपलटू मास्टर चाराचोर से दिमाग ले के जवन राशन घोटाला कइले बाड़न ओकरा आँच से अब उनुका डर लागे लागल बा. जेल जाए का डर से पिछला दिने ई जहें तहें आपन थूकल खोज खोज के चाटत गइलन बाकिर राशन चार वाला तमगा अब उनुका पर अइसन सटे जा रहल बा जइसे चाराचोर पर चारा चोर के तमगा सटि गइल बा. एही फिकिरे ऊ अपना एगो मुसलमान विधायक से अइसन विधेयक पेश करवा दिहलें जवना से समाज के लहके के पूरा उमेद रहल. हिन्दू बहुतायत वाला एह देश में हिन्दूवन पर चोट करेला कईएक मोर्चा एके साथ खोल दीहल गइल बा. एक तरफ त हिन्दुवन के तरह तरह के जाति में बाँटे के कोशिश कइल जा रहल बा त दोसरा तरफ हिन्दू के हर परम्परा के मेटावे के साजिश रचात बा. तजिया के जुलूस से देश के विरोधियन के कवनो दिक्कत ना होखे बाकिर महाबीरी झंडा आ रामनवमी के जुलूस रोके के हर संभव कोशिश हो रहल बा.\nअब ई हिन्दू समाज पर बा कि ऊ समुझो कि ओकरा खिलाफ कतना बड़ साजिश रचात बा आ एह लहकउवा नेतवन से सम्हरि के रहला के जरुरत बा.भईया के हरा दीहल लोग त दिदिया तोहरा कामे ना अइहें. हँ लाश जरावल छोड़वा के गड़वावल जरुर शुरु हो जाई.


सीमा सिंह अउरिओ सेक्सी भइली – Anjoria\nसिनेमा भोजपुरी के डांसिंग क्वीन सीमा सिंह अब अउरी स्लिम आ सेक्सी हो गइल बाड़ी. पिछला दिने सीमा सिंह आपन वजन सात किलो घटा लिहले बाड़ी. एह चलते जब सीमा सिंह रवि सिन्हा निर्देशित ‘जंजीर’ के शूटिंग ला सिलवासा पहुंचली त खुद निर्देशक रवि सिन्हा उनुका के देख चिहुँक गइले. एह ‘जंजीर’ में सीमा सिंह कमाल के आयटम नम्बर कर देखवली. एह पर निर्देशक रवि सिन्हा कह दिहलन कि सीमा सिंह जइसन मेहनती लड़िकी दोसर नइखे देखलन. सेट पर आवते सीमा कैमरा क सोझा अपना डांस स्टेप से बिजली गिरा देली..\nवइसे चलत चलत इहो जानलीं कि सीमा सिंह के एगो फिलिम ‘तेरी कसम’ जल्दिए रिलीज होखे वाल बा जवना में ऊ खेसारीलाल यादव संगे आयटम नम्बर कइले बाड़ी. नायिका बाड़ी मोनिका बत्रा. निर्माता आ निर्देशक दुन अनिले सिनकर हउवन. संगीतकार बाड़ें झुमरू.\nPrevious Post: डर्मी कूल के तारीफ करत मनोज तिवारी\nNext Post: हमके हीन मत समझीं


Home बिहार भोजपुरी में पढ़ें: जब रघुबंस बाबू कहले रहीं, अगर करपूरी जी जिंदा...\nरघुबंस बाबू परलोक सिधार गईंनी, मन मानते नइखे. लेकिन जवन आंख के सोझा ऊ कइसे झूठ होई. उनकर दरसन कs के जब लौटे लगनी तs उनका साथे बीतावल समय इयाद आवे लागल. रघुबंस बाबू जइसन गेयानी नेता के गुजरला के बहुते अफसोस रहे. पिछले साल के तs बात हs. करपूरी जी के जयंती पs पटना के मिलर हाई अस्कूल में जलसा भइल रहे. ओहिजा रघुबंस बाबू जवन भाषण देहले रहीं ओकर छाप हमरा दिमाग से कबो ना मेटाई.\nओह भाषण में ऊहां के बतवले रहीं कि अगर करपूरी जी जिंदा रहतीं तs 1989 में बी पी सिंह ना परधानमंतरी बनते. देवी लाल के कहनाम रहे कि 1989 में अगर करपूरी जी जिंदा रहितीं तs ऊंहे के परधानमंतरी बनावल जाइत. एह मौका पर रघुबंस बाबू बतवले रहनी कि ऊंहा के गणित केतना बरियार रहे. अंगुरी पs जोड़ के ऊहां के बता देहनी कि रेलवे के बहाली में दरखास के फीस से सरकार के साढ़े बारह सौ करोड़ रोपेया के अमदनी भइल रहे. रोजी-रोजगार के हालपs जब ऊहां के बोलो लगनी तs जलसा में आइल लोग दम साध के सुनरते रह गइले.\n1989 में करपूरी जी बन सकत रहीं परधानमंतरी\nरघुबंस बाबू के मोताबिक, करपूरी जी गुजरला के एक साल बाद 24 जनवरी 1989 के उनका जनमदिन पर एही मिलर मैदान में पोरगराम भइल रहे. एकरा में देवीलाल जी अउर चंनरसेखर जी भी आइल रहन. करपूरी जी 1987 से ही राजीव गांधी के सरकार के उखाड़े खातिर तानाबाना बिनत रहीं. देवीलाल जी अउर चनरसेखर जी पटना के एही सभा में संकलप ले ले रहन कि अब दिल्ली के सरकार के खूंटा उखड़ला के बादे दम लिहिल जाई.देवीलाल जी कहले रहन कि करपूरी जी के सपना पूरा करे खातिर कवनो कोर कसर बाकी ना राखल जाई. 1989 के दिसम्बर में राजीव सरकार के बिदाई हो गइल. अगर ओह घरी करपूरी जी जिंदा रहितीं तs ऊंहे के परधानमंतरी बनतीं. रघुबंस बाबू ओह भाषण में कहले रहीं कि करपूरी जी के समाजवादी आंदोलन में एतना तेयाग कइले रहन कि परधानमंतरी के पद उनके मिललs रहितs. बाद में जब बीपी सिंह में झंझट भइल तs देवी जी कहले रहन कि कवनो खांटी समाजवादी के परधानमंतरी बनवले रहितीं तs ई दुरदाशा ना भइल रहितs.\nगणित में बेजोड़ रहीं रघबंस बाबू\nकरपूरी जयंती पs रघुबंस बाबू बेरोजगारियो के बात उठवले रहीं. ऊहां के कहले रहीं, नरेनदर मोदी सरकार तs गरीबन के गेंठी काट लेहलस. रेलवे में 63 हजार भैकेंसी निकलल तs अढ़ाई करोड़ पटीशन पड़ गईल. पांच सौ रोपेया फीस रहे. एह मोताबिक सरकार के बारह सौ करोड़ रोपेया के अमदनी भइल. जब परीक्षा भइल तs बारह लाख लइका इंतिहाने देवे ना गइलन सs. बिहार के लइकन के तिरवेनदरम अउर मदरास सेंटर फेंक देल गइल रहे. गरीब लइकन के जेबी काट के सरकार खजाना भर लेलस. रघुबंस बाबू एतना हिसाह मुंहजबानिये बता देले.\nना कनो कागज ना कवनो पुर्जा. अढ़ईंया सवाई पढ़ के खटाक से बोल देले कि फारम बेच के सरकार के केतना कमाई भइल. ऊहां के कहले रहीं, नरेनदर मोदी रोजगार अउर नोकरी देवे के नाम पs सरकार बनवले रहन. लेकिन नोकरी के हाल ई बा कि इहां पीएचडी कइल लोग चपरासी के फारम भऱे लागलs बाड़े. कुछ साल पहिले सरकार चपरासी के बहाली निकलले रहे. ई बहाली पs 93 बजार दरखास गिर गइल. एकरा में साढ़े सात हजार लोग पीएचडी कइले रहन. पंचवां पास पोस्ट खातिर जब पीएचडी वाला लोग दरखास देत बाड़े तs देश के हाल के अंदाजा लगावल जा सकेला.\nनेता ना संत रहन रघुबंस बाबू\nरघुबंस बाबू मंतरी रहीं, सांसद रहीं, विधायक रहीं लेकिन उनका जिनगी में कवनो देखावा ना रहे. देहाती दुनिया के सादा जिनगी उनकर खासियत रहे. ऊ काजर को कोठरी में रहन लेकिन कवनो दाग ना लागल. अइसन नेता आज मोसकिले से मिलिहें. उनका आपन गांव के माटी से बहुते लगाव रहे. 2004 में उहां के मनमोहन सरकार में मंतरी रहीं. एक दिन ऊहां के दिल्ली जाये के खातिर पटना टेशन पहुंचनी तs उनका साथे कपड़ा के एगो मोटरी रहे.\nओकरा में लउका, नेनुआ जइसन कई तरह हरियर तरकारी रहे. जब उनका से केहू एह मोटरी के बारे में पूछलस, तs ऊहां के कहनी, ई हमका खेत में उपराजल तरकारी हs. अइसन सवाद वाला हरियर तरकारी दिल्ली में कहां मिली. सोचनी कि जाते बानी तो घरे के समान लेले चलीं. ई घटना से उनकर सादगी के अंदाजा लगावल जा सकेला. ऊहां के मंतरी रहीं. सुविधा के कवनो कमी ना रहे. लेकिन तब्बो घरे से तरकारी ढो के दिल्ली ले गईनी. मंतरी वाला भीआइपी कलचर से तनिको मतलब ना. ना कवनो लाज ना कवनो परदा. कपड़ा के मोटरी में तरकारी बांध के ले जाये वाला कतना नेता ऐह देश में बाड़े ?\nPrevious articleझारखंड : स्कूल खुलने पर आइसोलेशन सेंटर बनाना होगा, जानें क्यों मिली हिदायत\nNext articleIPL कप्तानी रिकॉर्ड: नंबरों में धोनी आगे तो खिताब के मामले में रोहित शर्मा\nबिहार के नवादा में पागल हाथी ने जमकर उत्पात मचाते हुए दो लोगों कुचलकर मार डाला। घटना नारदीगंज और हिसुआ में घटी...\nएक ओर गर्मी की शुरुआत हो रही है तो दूसरी ओर कोहरे का बहाना बनाकर रेलवे द्वारा पांच जोड़ी ट्रेनों के परिचालन...\nहाइलाइट्स:पटना के पाटलिपुत्र इलाके में बर्थडे पर शराब पार्टीबर्थडे सिलिब्रेशन में था शराब और डांसर का इंतजामबैंक्वेट हॉल में छापेमारी कर5लोगों को...


चिंता के बात : का पाकिस्तान कs सकत बा भारत के ब्रम्होस मिसाइल के नकल - खबर भोजपुरी\nरिवर्स इंजीनियरिंग से का पैदा हो सकत बा ई खतरा\nभारत के एगो सुपरसॉनिक क्रूज मिसाइल9मार्च के पाकिस्तान में 124 किलोमीटर अंदर ओकेरे शहर चन्नू मियां के लग्गे जा के गिरल। कई रिपोर्ट में दावा कइल जा रहल बा कि ये ब्रह्मोस मिसाइल रहल। एह घटना के बाद भारत के डर बा कि पाकिस्तान कहीं चीन के मदद से एकर रिवर्स इंजीनियरिंग क के ब्रह्मोस मिसाइल न बना ले।\nचीन के एक्सपर्ट रिवर्स इंजीनियरिंग में माहिर बाने सब, ए लिए खतरा काफी बढ़ गइल बा।\nअइसे में आईं जानल जा कि का होला मिसाइल के रिवर्स इंजीनियरिंग? पाकिस्तान कइसे एकरे जरिए ब्रह्मोस के नकल कर सकत बा? का पहिलहूँ पाकिस्तान ए तरे से कौनो मिसाइल बना चुकल बा?\nका होला मिसाइल के रिवर्स इंजीनियरिंग?\nरिवर्स इंजीनियरिंग उस तरीके के कहल जाला जेकरे जरिए कौनो मिसाइल चाहे मशीन के सब हिस्सा के अलग कइले के बाद ओकरे स्ट्रक्चर के समझ के ओकर नकल कs लेहल जाला।\nएके अइसे समझ सकत बानीं जा- रिवर्स मने पीछे गइल। एकरे जरिए हम ई समझत सकेनी कि कौनो मशीन कइसे बनल रहल।\nदेखल जाए त रिसर्चर कौनो मशीन के बारे में जानकारी हासिल करे अउर ओह मामले में आपन नॉलेज बढ़वले खातिर इस्तेमाल करेने।\nहालांकि, अब रिवर्स इंजीनियरिंग के उपयोग कौनो मशीन के टेक्नोलॉजी हासिल कइले के चाहे ओकर डुप्लीकेट बनवले में ढेर होला।\nकई चीज के रिवर्स इंजीनियरिंग कइल जा सकत बा। ई कौनो सॉफ्टवेयर, फिजिकल मशीन, मिलिट्री टेक्नोलॉजी अउर जीन कुछुओ हो सकत बा।\n2009 में नॉर्थ कोरिआ में एगो पॉप वीडियो हिट भइल रहल। ओमें एगो मशीन के हीरो के तौर पर देखावल गइल रहल। एक्सपर्ट्स के मुताबिक, इहे मशीन उत्तर कोरिआ के एतना ताकतवर बना देहलस। ई मशीन दुनियाभर के फैक्ट्रियन में इस्तेमाल कइल जात बा अउर उसका नाम बा कंप्यूटर न्यूमेरिकल कंट्रोल मने CNC।\nपाकिस्तान कइसे एकरे जरिए ब्रह्मोस के नकल कs सकत बा?\nपाकिस्तान के पास अभिन ले सुपरसॉनिक चाहे हाइपरसॉनिक मिसाइल टेक्नोलॉजी नाइ बा। अइसे में सबसे बड़हन सवाल बा कि का ब्रह्मोस मिसाइल के जरिए वह एह टेक्नोलॉजी को हासिल कs सकत बा।\nडिफेंस एक्सपर्ट पीके सहगल के कहनाम बा कि मिसाइल के रिवर्स इंजीनियरिंग खातिर टेक्नोलॉजी अउर इंफ्रास्ट्रक्चर बहुत जरूरी बा। हालांकि, पाकिस्तान में ए दूनों चीजों के कमी बा। अइसे में मिसाइल के रिवर्स इंजीनियरिंग कs के ब्रह्मोस जइसन मिसाइल बनावल पाकिस्तान के बस के बात नाइ बा।\nऊ बतवने कि भारत से जौन मिसाइल गलती से पाकिस्तान में पहुंच गइल रहल ऊ दुर्घटनाग्रस्त हो गइल बा। एह कारन से एह मिसाइल के रिवर्स इंजीनियरिंग कइल बड़ी मुश्किल काम होई।\nएहके संहइ अगर कौनो मिसाइल चाहे मशीन पूरा तरीका से मिलियो जाए त एहकर रिवर्स इंजीनियरिंग कइल आसान नाइ होला।\nपीके सहगल बतवने कि भारत अभिनो 70% डिफेंस इक्विपमेंट रूस से इंपोर्ट कsता बा। संगही भारत टेक्नोलॉजी के मामला में पाकिस्तान से 100 गुना आगे बा। रूस से हम कई प्रकार के मिसाइल अउर टैंक खरीदे नी जा। एहके बावजूद भारत आज ले रिवर्स इंजीनियरिंग के जरिए एह मिसाइल चाहे टैंकन के डुप्लीकेट बनवले में सफल नाइ हो सकल बा।\nहालांकि, पाकिस्तान चीन के मदद से ई काम कs सकत बा। उहवें पीके सहगल के कहनाम बा कि चीन कोसिस करी कि ऊ ब्रह्मोस के नकल कsके एके बना ले काहेंसेकी ई दुनिया के बेस्ट क्रूज मिसाइलन में से एक बा।\n2291400cookie-checkचिंता के बात : का पाकिस्तान कs सकत बा भारत के ब्रम्होस मिसाइल के नकलyes


ग्रामीण राजनीति अउरी उनकर अझुराइल मापदंड (भोजपुरी)\nMarch 3, 2021 March 21, 2015 by Gaurav Singh\nगाँव में चल जाई तs राजनितिक मानसिकता वाले मूल रूप से दुगो लोग मिलिहन एगो उ जे कहेला हम नेता बनब अउरी दुसरका जे ठिकेदारी करेला की हम नेता बनाईब पहिलका आदमी के तs बात समझ में आवता कि ओकरा कवनो पदवी के मोह बा लेकिन दुसरका के भ्रम हो जाला रह रह के कि उ जयप्रकाश नारायण त ना नु ह. खैर सच पूछी तs जे इ कहेला कि हम नेता बनाईब ओकरा हाथ में ओकर छोड़ ओकर मेहरारूओ के वोट ना रहेला लेकिन तबो हवा बनावे से बाज ना आवे काहे की सभे पहचान के राजनीती में बेचैन रहेला जबकि इ सभे जानता कि उन लोगन के राजनीति के पहचान जीरो बट्टा लुल बा.\nदिल्ली जइसन प्रादेशिक शहर में वोट पावल अउरी ग्रामीण परिवेश में वोट पावला में जमीन आसमान के अंतर होला. अक्सरहा गाँव में होला कि चौपाल पर बईठल अउर ठिकेदार लोग आपन प्रतिद्वंदी ने कमी गिनावे लागेला. ढेर लोग अइसन होले करे के ना धरे के बाकी बतकही रहेला जईसे मानी उ चाणक्य के औलाद होखस. मुखिया,सरपंच,जिला पार्षद एह स्तर प विशेषरूप से ठीकेदार लोग अपना मने घरे बईठल मनगडहत मैनिफेस्टो बनावे लागेला जईसे मानी उ उनकर PA होखस कुछ मुद्दा बड़ा कॉमन होला जईसे नाली बनी,सड़क बनी,स्कूलवा अबकी बेरी पक्का ठीक हो जाई, मदिर के रहल काम मुक्कमल हो जाई, उहे मदिर जवना के सह पे लोग पिछला बे वोट मंगले रहे.\nमानी सब चुनाव ख़तम ठीकेदार के उनकर प्रत्यासी जीत गईले जब आइल काम के बारी आवेला तs दांत चिआर देवेला काहे की उनकर प्रत्यासी उनकरे से सीधा मुह बात ना करे चुनाव के बाद. तबो हवाबाजी के चक्कर में बड़ाई करत रहेला कि व्यस्तता ज्यादा चलता आजकाल. औरत समूह के वोट ध्रुवीकरण करे खातिर ईगो विवंडना फैलावल जाला आइहिहोदादा फलनवा के वोट ना देबs त पाप परी उहे नु सूर्यमंदिर बनावाताड़े/बनावाताडी.\nSee also जज के उपरे कोई बा का ? (भोजपुरी)\nधार्मिक खौफ जवना के अक्सरहां महिला जगत फैन होलिजा एक दने वोट के ले जाके पटक देला. पतिदेव जी से कुछ और कहाला और वोट कही दिहाला धार्मिक खौफ के चलते. यह बात पर थोडा चिंतन मनन कईल जाव तs माने इ की वोट माने भगवान के चंदा. अब रउए सोची की महिला जगत खातिर ग्रामीण परिवेश में वोट माने चंदा तs भगवान के भईल ? कबो कबो गरीब आदमीन से इहो सुने के मिलेला की जाएदी ए बबुआन जी हमरा लगे नोट नइखे मदिर के देवे भ, त वोट बा नु.\nचुनाव के एक सांझ पाहिले बटाए वाला प्रसाद के बारे में सभे जनता तs उ लिखल जरूरी नईखी समझत हम. एगो अउरी पहलु प आपन विचार रखल चाहब पडोसी के भूमिका के ऊपर, मानी राउर दू गो करीबी एके पोस्ट से खड़ा बाड़े चुनाव में रुआ तs जोख लेब दुनो में से निक के बा रुआ खातिर, लेकिन चाहब कि दुनो आदमी के लागे की हम ओकरे के देले बानी.\nएहिजे मौका मिलेला पडोसी के, अउरी मौका मिलते चौका मार देला. यकीन मानी दुनु आदमी घरे कह आवेला की फलनवा तोहरा के वोट नइखे देले. रुआ बन गईनी धोबी के कुकुर ना घर के ना घाट के,लाख समझाईब रवा लेकिन सक त बनिए नु जाला जवना के चलते 25 तरह के मुह बनावत फिरेला प्रत्यासी लोग. एही से कहिना कि गाँव के राजनीती के आगे ओबामा के अंतराष्ट्रीय राजनीती मोदीजी और शाह जी के राष्ट्रीय राजनीती और केजरीवाल के शहरी राजनीती सब फेल बा.\nअधेड़ आजादी प स्वतंत्रता दिवस के पुकार (भोजपुरी)\nSee also वैश्विक आतंकवाद के निर्यात अउरी पश्चिम एशिया के तमाशा (भोजपुरी)


Kumar Dev's Page - JaiBhojpuri.com\nMaleBettiah (West Champaran) ( Bihar ) / DelhiIndia Like0members like this\nBlog PostsDiscussionsEventsGroupsPhotosPhoto AlbumsVideos Kumar Dev's Likes Kumar Dev's Friends\nView All Kumar Dev's Page\nBishwajit yadav leftacomment for Kumar Dev"जय भोजपुरी आ परनाम....\nभाई जी , रउवा के जन्म दिवस के हार्दिक बधाई , भगवान जी से ईहे प्रार्थना बा कि राउर झोली हमेशा खुशियों से भरल रहो , कामयाबी राउर गोड़ चूमे अउरी आवेवाला हर दिन शुभ हो जेवन जेवन रउआ अपना जीनगी मे सोचले बानी राउर उ हर सपना सच होखो…"Oct 31, 2012शशि कुमार सिंह (SHASHI) leftacomment for Kumar Dev"प्रणाम आ जय भोजपुरी\nजय भोजपुरी"Oct 31, 2012Rajeev Mishra "राजीव भोजपुरिया" leftacomment for Kumar Dev"भाई जी , रउवा के जन्म दिवस के हार्दिक बधाई , ईश्वर से प्रार्थना बा राउर दामन हमेशा खुशियों से भरल रहो , कामयाबी राउर गोड़ चूमे इहे शुभकामना बा !"Oct 31, 2012शशि कुमार सिंह (SHASHI) leftacomment for Kumar Dev"प्रणाम आ जय भोजपुरीबहुत बहुत बधाई आ शुभकामना रउवा जनमदिन पे ।\nआ संगे-संगे भोजपुरिया स्वाभिमान सम्मेलन-२ - ०३/१२ २०११ मे आवे के नेवता बाटेप्रोग्राम के बारे मे जान्कारी नीचे बाल दुनो लिंक प दिहल गैईल बा....आशा बा ०३/१२ २०११ के सिवान मे भेट…"Oct 31, 2011Ashutosh Ranjan leftacomment for Kumar Dev"जन्मदिन के ढेर सारी बधाई आ बहुत बहुत शुभकामना..."Oct 31, 2010Kumar Dev updated their profileDec 6, 2009Kumar Dev updated their profile photoDec 6, 2009Admin leftacomment for Kumar Dev"देव जी, जयभोजपुरी डॉट कॉम पर राउर स्वागत बा..."Aug 10, 2009Kumar Dev is nowamember of JaiBhojpuri.comAug 9, 2009 Welcome Them! RSS\nFilm, Music, Writing, Social activity\nAt 10:39pm on October 31, 2012, Bishwajit yadav said… जय भोजपुरी आ परनाम....\nभाई जी , रउवा के जन्म दिवस के हार्दिक बधाई , भगवान जी से ईहे प्रार्थना बा कि राउर झोली हमेशा खुशियों से भरल रहो , कामयाबी राउर गोड़ चूमे अउरी आवेवाला हर दिन शुभ हो जेवन जेवन रउआ अपना जीनगी मे सोचले बानी राउर उ हर सपना सच होखो इहे शुभकामना बा At 6:47pm on October 31, 2012, शशि कुमार सिंह (SHASHI) said… प्रणाम आ जय भोजपुरी\nजय भोजपुरी At 6:46pm on October 31, 2012, Rajeev Mishra "राजीव भोजपुरिया" said… भाई जी , रउवा के जन्म दिवस के हार्दिक बधाई , ईश्वर से प्रार्थना बा राउर दामन हमेशा खुशियों से भरल रहो , कामयाबी राउर गोड़ चूमे इहे शुभकामना बा ! At 6:20am on October 31, 2011, शशि कुमार सिंह (SHASHI) said… प्रणाम आ जय भोजपुरीबहुत बहुत बधाई आ शुभकामना रउवा जनमदिन पे ।\nAt 8:12pm on October 31, 2010, Ashutosh Ranjan said… जन्मदिन के ढेर सारी बधाई आ बहुत बहुत शुभकामना... At 12:03am on August 10, 2009, Admin said… देव जी, जयभोजपुरी डॉट कॉम पर राउर स्वागत बा... No comments yet!


July 2012 – Page2– टटका खबर\nमुखिया आ ग्रामसेवक पर घूसखोरी के मुकदमा\nबक्सर जिला के ब्रह्मपुर इलाका के गौहना प्चायत के मुखिया आ ग्रामसेवक समेत चार जने पर इंदिरा आवास खातिर घूस लेबे के मुकदमा दर्ज भइल बा. एह लोग पर लाभार्थियन से छह छह हजार रुपिया वसूले के शिकायत बा.\nसड़क दुर्घटना में उनचालीस श्रद्धालुवन के मौत\nमहाराजगंज के इटहिया सिव मंदिर में जल चढ़ावे खातिर नेपाल के त्रिवेणी संगम से पानी भरे जात श्रद्धालुवन से भरल बस नेपाल के नवलपरासी इलाका के झुलनीपुर का लगे गंडक नहर में पलट गइल जवना चलते ओह पर सवार उनचालीस गो श्रद्धालुवन के मौत हो गइल. बारह लोग घवाहिलो भइल बा. मरे वालन में महाराजगंज\nगोरखपुर लखनऊ राजमार्ग पर काल्ह अधरतिया में बस्ती छावनी इलाका के रेहड़वल गाँव का लगे सड़क का डिवाइडर पर सूतल लोग पर एगो ट्रैक्टर बेकाबू हो के चढ़ गइल आ चार गो काँवरियन के ओहिजे मौत हो गइल. तीन जने घवाहिलो भइल बाड़ें. बाद में खिसियाइल लोग ओह ट्रैक्टर में आग लगा दिहल आ सड़क\nपरीक्षाफल जारी भइल\nबिहार मदरसा शिक्षा बोर्ड काल्हु शनिचर का दिने आपन फिकानिया आ मौलवी परीक्षा के रिजल्ट जारी कर दिहलसि. फोकानिया में नवासी दशमलव छह दू फीसदी आ मौलवी परीक्षा में तिरानबे दशमलव छह आठ फीसदी विद्यार्थी पास भइल बाड़ें. प्रारंभिक, माध्यमिक आ उच्च माध्यमिक शिक्षक पात्रता परीक्षन के रिजल्टो जारी कर दिहल गइल बा. एह परीक्षाफल\nमैट्रिक में बड़हन संख्या में पास विद्यार्थियन के दाखिला खातिर बिहार सरकार बिहार विद्यालय परीक्षा समिति से सगरी सरकारी हाईस्कूलन में, जहवाँ इंटर के पढ़ाई होखेले, एक एक सेक्शन अउरी बढ़ावे के प्रस्ताव मंगवले बिया. सरकार नइखे चाहत कि विद्यार्थियन के दाखिला लेबे में कवनो परेशानी होखो. संगही संगे इहो फैसला भइल बा कि प्लस\nअगर रउरा भोजपुरी भाषी हईं, (ना रहतीं त एहिजा अइतीं काहे?) बिहार, यूपी, झारखंड, भा छत्तीसगढ़ के ओह इलाका में रहीलें जहाँ भोजपुरी बोलल जाले.(राज्य के राजधानी में रहल जरूरी नइखे, जिला मुख्यालय पर होखल जरूरी बा.) इंटरनेट के उपयोग जानीलें.(ना जनतीं त अइतीं कइसे?) यूटीएफ फांट में टाइप करे आवेला भा सीखे के इरादा\nबिहार में दू गो केन्द्रीय विश्वविद्यालय\nअबे कुछ महीना पहिले बिहार आ केन्द्र में विवाद होत रहल कि बिहार में केन्द्रीय विश्वविद्यालय कहवाँ खोलल जाव. बिहार सरकार मोतिहारी में खोलवावे पर अड़ल रहुवे त केन्द्रीय मानव संसाधन मंत्री कपिल सिब्बल गया में खोलवावे पर अड़ल रहलें. एह बीच पता ना कवनो समीकरण बनल भा बदलल कि अब केन्द्र सरकार बिहार में\nआगरा में सेना बहाली खातिर आइल अभ्यर्थियन के भारी भीड़ का चलते बैरिकेड टूटला पर भगदड़ मच गइल आ एह भगदड़ में एगो युवक के मौत हो गइल आ दू गो अउरी युवक घवाहिल हो गइले. घवाहिल नवहियन के सेना के अस्पताल में भरती करावल गइल बा. एह दुर्घटना का बारे में अबही ले सेना\nमंगल का दिने अपना फैसला में सुप्रीम कोर्ट सांसद रहल आनन्द मोहन के उमिर कैद के सजा बहाल रखलसि. साल १९९४ में आनन्द मोहन का भड़कवला पर छोटन शूक्ला के मजल में शामिल लोग गोपालगंज के तब के जिलाधिकारी कृष्णैया के कार से खींच के हत्या कर दिहले रहुवे. आपराधिक इतिहास वाला छोटन शूक्ला के\nसुप्रीम कोर्ट के आदेश का बाद देश के तीन गो मेडिकल कॉलेज से पास होके निकलल डेढ़ सौ डाक्टरन के प्रैक्टिस खातिर अयोग्य घोषित कर दिहल गइल बा. सुप्रीम कोर्ट के आदेश दिल्ली अउर पंजाब आ हरियाणा हाईकोर्टन के आदेश के पलट के आइल बा. सु्प्रीम कोर्ट कहले बा कि कवनो कॉलेज अपना मनमर्जी से\nगुजरातो ले बेसी खरचा बिहार में होखी\nगुजरात जतना खरचा अपना विकास खातिर पिछला पचास साल में कइलसि ओहू ले अधिका खरचा बिहार अगिला पाँच साल में करे के योजना बनवले बा आ योजना आयोग के २५१००० करोड़ रुपिया के योजना संउपले बा. ई गुजरात के पाँच साल के योजना से अधिका बा. पंजाब, हरियाणा आ पश्चिमो बंगाल अपना विकास पर अतना\nबक्सर पैसेंजर पटरी से उतरल\nमुगलसराय से बक्सर जात पैसेंजर ट्रेन अतवार का फजीरे जीटीआर पुल का लगे बेपटरी हो गइल जवना चलते डाउन रूट पर आवाजाही बड़ी देर ले बाधित रहल. संजोग से एह दुर्घटना में केहू घवाहिल ना भइल नाही केहु के जान गइल.


बिहार में चुनाव कैंसिल? क्या बिना चुनाव ही CM बने रहेंगे नीतीश! - Muzaffarpur News\nबिहार में चुनाव कैंसिल? क्या बिना चुनाव ही CM बने रहेंगे नीतीश!\nपत्र को लेकर शुरू हुई राजनीति\nबड़ी खबर: कोरोना संकट और चीन से त’नाव के बीच कल शाम4बजे देश को संबोधित करेंगे PM मोदी


’जानी दुश्मन’ पवन सिंह के शूटिंग सिलवासा में शुरू भइल – Anjoria\n24 फ्रेम एंटरटेंमेंट के बैनर तर बनत भोजपुरी फिलिम ’जानी दुश्मन’ के शूटिंग आजुकाल्ह गुजरात के सिलवासा में कइल जात बा, फिलिम एक्शन आ कॉमेडी के मनोरंजन से भरपूर बा आ एकरा के सी पी आई मूविज़, सुजीत तिवारी परोसत बाड़न.\nनिर्माता चंद्रा बी वर्मा, लेखक-निर्देशक जगदीश शर्मा, गीत- संगीतकार विनय बिहारी, नृत्यगुरू रिक्की गुप्ता, छायांकन महेन्द्र बोचा के, संकलन नासिर अंसारी के, संवादलेखक के मनोज सिंह, पटकथालेखक नईम एजाज अउर जगदीश शर्मा.\nमुख्य कलाकारन में पवन सिंह, पाखी हेगड़े, सुसील सिंह, अपूर्वा, अवधेश मिश्रा, प्रविण सिसोदिया, संजय वर्मा, गोपाल राय, दिलीप सिन्हा, मनिष चतुर्वेदी, सीमा सिंह आ अनारा गुप्ता के नाम बा.


चौथा बार रद्द भईल नीरव मोदी के याचिका - Bhojpuri Live\nHome देश चौथा बार रद्द भईल नीरव मोदी के याचिका\nपंजाब नेशनल बैंक घोटाला के मामला में आरोपी अउर भगोड़ा नीरव मोदी के लंदन के अदालत से झटका लागन बाने | अदालत नीरव मोदी के जमानत दिहला से इनकार कई दिहले बा | एकरे अलावा जज नीरव के लेके कड़ी टिप्पणी करते हुए शक जतौले बा कि अगर जमानत मिलल तब साबुत से छेड़छाड़ हो सकला |\nमिलल जानकारी के अनुसार सुनवाई के दौरान जज के तरफ से नीरव मोदी के वकील के फटकार भी गईल बा | जज कहले कि उ एह बात पर यकीन नाहीं कई सकेले कि जमानत मिलला पर कउनो साबुत के नाही नष्ट कईल जाई . सुनवाई के दौरान जज तीखी टिप्पणी कईले कहले कि भविष्य में का होइ , के जानत बा ?\nTagsJudgeNirav ModiPNBPNB Scam\nPrevious article कठुआ रेप-मर्डर केस में पुजारी समेत6लोग दोषी\nNext article दिल्ली मुम्बई में भी डॉक्टर लोगन के हड़ताल ,मरीज भईले परेशान\nसरकार के लागल बड़ा झटका , 13 हजार करोड़ PNB घोटाले में आरोपी मेहुल चोकसी के गिरफ्तार कईला से एंटीगुआ प्रशासन के इनकार\nलोकसभा चुनाव अभिन समाप्त ना भईल बा और केंद्र सरकार के मुसीबत बढ़ल जात बा | पंजाब नेशनल बैंक…\nलोकसभा चुनाव 2019 के मतगणना में एक बार फिर मोदी रुझान\nलोकसभा चुनाव 2019 के मतगणना आज हो रहल बा जेहमे एक बार फिर मोदी …\nआईसीआईसीआई बैंक की पूर्व सीईओ चंदा कोचर, उनकर पति दीपक कोचर और वीडियोकॉन समूह …\nभारतीय पुलिस सेवा के मध्य प्रदेश काडर के 1983 बैच के आईपीएस अधिकारी ऋषि …


भोजपुरी में केहू स्टार नइखे – विक्रांत सिंह – Anjoria\nSeptember 5, 2014 Editor फिल्म, मनोरंजन 1\nभोजपुरी के तेजतर्रार हीरो विक्रांत सिंह के कहना बा कि भोजपुरी सिनेमा में केहू स्टार नइखे. एह घरी अपना ड्रीम प्रोजेक्ट ’प्रेमलीला’ में अझुराइल विक्रांत के कहना बा कि एह इंडस्ट्री के बनवले आ बचवले राखल जरूरी हो गइल बा. विक्रांत के कहना बा कि आजु के हीरो ले अधिका मेहनत हीरोइन करेली अपना किरदार प.\nजानत चलीं कि ‘प्रेमलीला’ में विक्रांत के नायिका बनल बाड़ी मोनालिसा आ एह जोड़ी के भोजपुरी इंडस्ट्री में हिट जोड़ी मानल जाले.\nपेश बा विक्रांत से भइल बातचीत के कुछ हिस्सा :\nरउरा अपना अगिला फिलिम ’प्रेम लीला’ ला अतना उछाह में काहे बानी?\nलंबोदर इंटरटेनमेंट के ई फिलिम बाकी भोजपुरी फिलिमन से कुछ अलगा दिखाई दी. एकर सब्जेक्ट काल्पनिक ना हो के वास्तविक बा आ ई कवनो दोसरा फिलिम के नकलो ना ह. एगो शहर के कहानी ह. कीसे दू गो परिवारन का बीच शुरू टसन बढ़त बढ़त कहाँ ले चल जाता इहे देखावल गइल बा.\nएगो शादी में मिलल लड़िका आ लड़िकी में प्यार हो जात बा. बीच में विलेन आ जाता. फेर शुरू होखत बा परिवारन के लड़ाई. ऑनर किलिंग के मुद्दा बना के बनल एह फिलिम के कहानी उपर झाँपर देखला प त लागी कि अइसन कहानी रोजे देखल-सुनल जा ता. बाकिर परदा पर देखब त एगो अलग अहसास होखी. व्यावसायिक अंदाज में बनत फिलिम का बावजूद कहानी के आत्मा जिन्दा राखल गइल बा. स्क्रिप्ट संजय राय लिखले बाड़न आ निर्देशन करत बाड़े सुशील कुमार उपाध्याय.\nएह फिलिम के चलला के का गारंटी?\nदर्शक निकहा फिलिमन ला तिकवत बाड़े. ऊ दिन हवा हो गइल जब कइसनो अगड़म-बगड़म बनाके फिलिम रिलीज हो जात रहे. एके तरह के फिलिम देखत देखत लोग उबिया गइल बा. बड़का-बड़का एक्टरन के फिलिम बॉक्स ऑफिस पर पानीओ नइखे माँग पावत. जब देखेवालन के हिन्दीए में भोजपुरीनुमा फिलिम मिलल शुरू हो जाव त ऊ काहे देखीहें घटिया बनल भोजपुरी फिलिम? एहसे अब फिलिम बनावे वालन के नया कहानी प आधुनिक फिलिम बनावे के पड़ी. दिक्कत ई बा कि कुछ मेकर्स मान बइठल बाड़े कि चालू कहानी ले के स्टार डाल द, देखे वाला त जुटिए जइहें. बाकिर देखेवाला लोग अइसनका मेकर्स आ स्टारन के करारा झटका दे देत बाड़े. वइसहूं हमरा समुझ से एहिजा केहू स्टार नइखे. कुछ लोग जबरदस्ती स्टार बनल बा. हँ, रवि किशन में स्टारन के गुण जरूर दिखाई देला. भोजपुरी के एक्टर चाहीं आ एक्टर हमेशा पैदाइशी होला. सलमान, अक्षय, शाहरुख, आमिर से हमनी भोजपुरी एक्टरन के सीखे के चाहीं कि कइसे काम कइल जाला. उ लोग सिनेमा के कतना सिरियसली लेला.\nभोजपुरी सिनेमा में त हीरो से अधिका भीड़ हीरोइनन का चलते होला?\nहँ, इहे साँच ह. एहिजा हीरोइन अपना किरदार पर हीरो से अधिका मेहनत करेली. के कतना बढ़िया करत बा एकरा ला हाराबाजी चलेला हीरोइनन में. निजी जिनिगी में केहू से कवनो जरतवाही ना होला एह हीरोइनन में. सब सखि सहेली माफिक रहेली. समुझ बूझ के काम करेली चाहे कवनो एक्सप्रेशन होखो भा डांस. ओह लोग में काम खातिर लगन देखे के मिलेला. बाकिर तबहियों एह लोग के उ मान ना मिल पावे जवन हिन्दी सिनेमा अपना हीरोइनन के देला. ई जनला का बावजूद कि हीरोइनन बिना कवनो फिलिम ना बन-चल सके एहलोग साथे दोयम दरजा के बेवहार होला. एह सोचावट के बदलला के जरूरत बा. वइसे हीरोओ लोग के सोचे के बा कि हीरोइन अब अपना बल प फिलिम चलावे में सफल होखे लागल बाड़ी. त हीरो लोग ना सुधरल त दोयम दर्जा अब ओह लोग के इंतजार करत बा.\nवाह! काल्हुए कहनी कि अब प्रचार सामग्री ना छापब आ आजुए छापे के मौका आ गइल. नइखी जानत कि संजय भूषण का सोच के अइसन सामग्री पठवले बाकिर चाहेला अइसने सामग्री, जवना में कुछ बात होखे. अइसनका सामग्रियन के हमेशा स्वागत बा.\nवइसे रउरो सभे अबले जानिए गइल होखब कि भोजपुरी सिनेमा के ‘ले दही’ अब भोजपुरी डाॅट को पर डालल जात बा. भोजपुरी सिनेमा से हमरा दुश्मनी नइखे मन खीझेला बकवास सामग्रियन प मेहनत करे में. फलनवाँ जब हमरा के ई आफर दिहलन त हम चउँक गइनी. कमाल के हउवें भा हई. सिनेमा हाल पर गजब के भीड़ लागत बा. लाठी चलावे के पढ़त बा बेर बेर. सुपरहिट फिलिमन के सुपरहिट स्टार आ गीतन के पोस्ट पर एको अक्षर लिखे में अनकस होखेला. याद नइखे एने कवना फिलिम के कवन गीत अइसन आइल जवन लोग के जुबान प चढ़ गइल. जब एके आदमी कहानी, गीत, संगीत, संवाद, सक्रिप्ट लिखला का साथही निर्देशनो करे लागी आ मौका मिलल त अभिनयो त ओह हाल में फिलिम के त डूबहीं के बा. बाकिर लिख भेजाई कि फिलिम सुपरहिट हो गइल. ई ना बतावल जाई कि निर्माता के घर दुआर बिका गइल आ फाइनेंसर खोजत चलत बा उनुका के. ले दे के कुछ धुरंधर लोग बा जिनकर गोटी बिहार के माफिया वितरकन से सेट बा आ ओह लोग के खेवा खरचा चल जात बा.\nबाकिर केहू नइखे जेकरा में साँच बोले के बेंवत होखे आ केहू नइखे जे साँच छापियो सको. केकरा फुरसत बा कुकुरबझाँव में अझूराए के. एक जने जीवट वाला रहबो कइलन त उनुका के सराहे वाला केहू ना मिलल, आलोचना करे वाला भरपूर मिलले. बाकिर एह जमात के जरूरत बा वइसने कवनो जीवट वाला के. हम त बस अतने कर सकीलें कि बीच बीच में आपन खीझ उतारत रहीं.


खबर भोजपुरी में (मंगल,4नवंबर 2014) – टटका खबर\nउत्तर प्रदेश से राज्यसभा चुनाव खातिर आपन एगो उम्मीदवार भाजपा अब ले नइखे चुनले आ संकेत मिलत बा कि कवनो बाहरी आदमी के टिकट दिहल जाई. सपा का तरफ से छह जने आपन परचा दाखिल क चुकल बाड़े. कांग्रेस एगो सीट पर पी एल पुनिया के उमीदवार बनवले बिया जिनका के सपा आपन फालतू वोट दे दी. बेनी बाबू के टिकट ना दिहलसि कांग्रेस.\nमहिला पोल वॉल्ट स्पर्धा में रेलवे के वी. एस. सुरेखा स्वर्ण पदक जीतली. रेलवे के स्टीपलचेज धाविका सुधा सिंह 3000 मीटर स्पर्धा में स्वर्ण पदक जीतली.\nफुटबाल के सुपर लीग में एटलेटिको डी कोलकाता टीम आ चेन्नईन एफसी टीम के मैच 1-1 गोल के बरोबरी पर छुटल.\nहमेशा से मोदी विरोधी रहल टीवी प्रस्तोता राजदीप सरदेसाई अपना नया किताब में लिखले बाड़न कि प्रधानमंत्री नरेंद्र मोदी के नेतृत्व शैली इंदिरा गांधी जइसन बा आ उनुका से उनकर मंत्रिमंडलीय सहयोगी डेराइल रहेलें.\nआस्ट्रेलिया दौरा पर चार मैच के सीरीज खेले गइल भारत के हॉकी टीम मंगल का दिने आपन पहिलका मैच चार गोल से हार गइल आ कवनो गोल ना कर पवलसि.\nइंडियन प्रीमियर लीग के अगिला संस्करण साल 2015 में 8 अप्रैल से 24 मई के बीच खेलल जाई.\nश्रीलंका में भारत के उच्चायुक्त यश सिन्हा कोलंबो के वेलिकाडा जेल में कैद आ मृत्युदंड के सामना करत पांच गो भारतीय मछुआरन से मिलले आ ओह लोग के तोस दिहलन कि भारत सरकार ओह लोग के रिहाई आ स्वदेश वापसी खातिर हरसंभव कोशिश करी.\nओडिशा के चिटफंड घोटाला में बीजद सांसद रामचंद्र हंसदा आ दू गो विधायक रहल नेतवन के सीबीआई आजु मंगल का दिने गिरफ्तार क लिहलसि.\nयोग गुरु बाबा रामदेव आजु प्रधानमंत्री नरेंद्र मोदी से उनका सरकारी आवास पर भेंट कइलन.\nबिहार के औरंगाबाद जिला के दाउदनगर में एगो धार्मिक स्थल पर तोड़फोड़ कइला का बाद से तनाव पसरल. पुलिस लाठी भाँज के काबू पवलसि बवालियन पर.\nजम्मू कश्मीर के बड़गाम जिला के चत्तरगाम में काल्हु सेना का गोली से मराइल दू गो नवहियन के खबर से नाराज लोग आजु श्रीनगर में प्रदर्शन कइल आ पुलिस से भिड़ गइल. सेना ओह गोलीबारी के जाँच के आदेश दे दिहले बिया जवना में दुनू नवहियन के मौत भइल.\n16 नवंबर का दिने राष्ट्रपति प्रणव मुखर्जी वृंदावन में 213 मीटर ऊंच एगो कृष्ण मंदिर के शिलान्यास करीहन.\nआजु मंगल का दिने केंद्रीय मंत्रिमंडल अपना बइठका में दिल्ली विधानसभा भंग करे के उपराज्यपाल नजीब जंग के सिफारिश मंजूर क लिहलसि.\nबेतिया में एगो बानर के शादी बनरिया से करावल गइल आ एह शादी में नाहियो त तीन सौ लोग के भोज पर बोलावल गइल रहे. बिआह सोमार का दिने भइल.\nउत्तर प्रदेश के कुशीनगर जिला में मंगल का सबेर में मुहर्रम के मौका पर ताजिया जुलूस निकाले का मसला पर दू गो समुदाय के लोग का बीच मारपीट हो गइला का बाद हालात बिगड़े लागल बाकिर पुलिस काबू पा लिहलसि.


खबर भोजपुरी में (सोमार, 26 जनवरी 2015) – टटका खबर\nभारत के गणतंत्र दिवस का मौका पर सगरी भारतवासियन के हार्दिक बधाई!\n(अतवार, 25 जनवरी के खबर)\nपरंपरा तूड़त हवाई अड्डा चहुँप के अमरीकी राष्ट्रपति के स्वागत कइलन भारत के पीएम मोदी.\nभारत के दौरा करे आइल अमरीकी राष्ट्रपति आ भारत के पीएम के आपसी समझदारी का पहल पर भारत अमरीका का बीच न्यूक्लियर डील क्लियर हो गइल. दुनू देश आपसी सहयोग आ समझदारी से आगे बढ़त रहीहें. एकरा साथही दस बरीस खातिर दुनू देश का बीच रक्षा सहयोग के समझौतो हो गइल. अमरीका के कुछ उद्योग एहिजा भारत का संगे संयुक्त रक्षा उद्यम शुरु करीहें.\nपहिला बेर भारत आ अमरीका अपना अपना माथ नेतन का बीच बातचीत खातिर हाॅट लाइन स्थापित करे पर सहमत हो गइले. एकरा से दुनू देश का बीच निरंतर विचार के अदलैन बदलैन हो सकी.\nहैदराबाद हाउस के लाॅन पर टहलत दुनू ‘दोस्त’ बराक ओबामा आ नरेन्द्र मोदी.\nराष्‍ट्रपति प्रणब मुखर्जी अपना संबोधन में कहलन कि जनप्रतिनिधियन के चाहीं कि जनता के मनसा के सम्मान करत विधायिका में चरचा क के नया कानूनन के राह बनावसु. बिना चरचा के अइसन कानून ना बने के चाहीं. उनकर पूरा भाषण भोजपुरी में भोजपुरी के सबले खास वेबसाइट भोजपुरिका डाॅटकाॅम पर दिहल गइल बा.\nअपना ‘दोस्त’ बराक ओबामा के अपना हाथे चाय परोसले नरेन्द्र मोदी आ दुनू जने चाय पर चरचा कइलें. एह बारे में कवनो बात बतावे से दुनू जने मना क दिहलन बाकिर बराक ओबामा अतना जरूर बतवलन कि हमनी का सूते का टाइम का बारे में बतियवनी स त पता चलल कि मोदी हमरा से एक घंटा कम सुतेलें. हो सकेला कि नया बाड़न एह चलते. छह साल बाद इहो हमरे लेखा एक घंटा अधिका सूते लगीहें.\nकेन्द्र सरकार आज पद्म पुरस्‍कारन के एलान क दिहलसि. देश के उप प्रधानमंत्री रह चुकल आ भाजपा के पुरनिया नेता लाल कृष्‍ण्‍ा आडवाणी, फिल्‍म अभिनेता अमिताभ बच्‍चन अउर दिलीप कुमार, आ पंजाब के मुख्‍यमंत्री प्रकाश सिंह बादल समेत नौ लोग के पदमविभूषण से सम्मानित कइल जाई. मुख्‍य निर्वाचन आयुक्‍त रहल एन॰ गोपालास्‍वामी, संविधान विशेषज्ञ सुभाष कश्‍यप, हरीश साल्‍वे, बिल गेटस, मिलिन्‍डा गेटस, जानू बरूआ आ रजत शर्मा समेत 20 लोग के पदमभूषण आ 75 लोग के पदमश्री सम्‍मान दिहल जाई.\nलखनऊ में सैय्यद मोदी अंतर्राष्ट्रीय ग्रां-प्री गोल्ड बैडमिंटन चैम्पियनशिप में भारत के साइना नेहवाल महिला सिंगल्स आ पी कश्‍यप पुरूष सिंगल्‍स के खिताब जीत लिहले. फाइनल में साइना स्‍पेन के मारिन कैरोलिना के हरवलू जबकि परुपल्ली कश्यप भारते के के. श्रीकांत के हरा के ई खिताब जीतले.\nअतवार का दिने हर साल का तरह अबकियो बेर राष्ट्रीय मतदाता दिवस मनावल गइल. लखनऊ में आयोजित कार्यक्रम में राज्यपाल राम नाईक राज्य के मुख्य निर्वाचन अधिकारी को प्रदेश के सगरी मतदाता के फोटो वाला वोटर कार्ड दिआवे खातिर बधाई दिहलन आ कहलन कि मतदाता सूची में कवनो दोस ना रहे के चाहीं आ कवनो नाम दुबारा मत आ पावे एकर धेयान राखे के चाहीं.\nबलिया के शिवरामपुर घाट पर बनेवाला पुल के शिलान्यास अतवार का दिने खेल मंत्री आ बलिया सदर के विधायक नारद राय का हाथे कइल गइल. ई पुल पूरा के पूरा यूपी में बने जात बा बाकिर एकरा से बिहार आ यूपी के बीच आवाजाही आसान हो जाई. दू गो राज्य का सीमा में बनीत त हजार गो बेमतलब के पचड़ा जनम जाईत.\nकेंद्र सरकार बिहार के राजेंद्र कृषि विश्वविद्यालय, पूसा के केंद्रीय विश्वविद्यालय के दर्जा दे दिहलसि. एह बारे में आजु पटना में केंद्रीय कृषि मंत्री राधामोहन सिंह आ बिहार के मुख्यमंत्री जीतन राम मांझी के मौजूदगी में समझौता हो गइल. एह काम खातिर माँझी केन्द्र सरकार के आभार जतवलन.\nबिहार के राजधानी पटना में आयोजित समारोह में तीन गो जिला निर्वाचन पदाधिकारी, तीन गो निर्वाचक निबंधन पदाधिकारी आ दस गो मतदान केंद्र स्तरीय पदाधिकारियन के बेहतर काम कइला खातिर पुरस्कार दिहल गइल.\nरोहतास जिला के सासाराम में दू गो गुट का बीच मारपीट आ गोलीबारी से सात जने घवाहिल हो गइल बाड़े आ पुलिस तेरह जने के गिरफ्तार कर लिहले बिया.\nतीन दिन पहिले नरकटियागंज से किडनैप भइल व्यवसायी के आज पश्चिम चंपारण जिला पुलिस बरामद कर लिहलसि. कहे वाला कहत रहसु कि फिरौती मिलला का बाद छोडलें स बदमाश.\nNews in Bhojpuri, खबर भोजपुरी में, नरेन्द्र मोदी, बराक ओबामा, बलिया, शिवरामपुर


1 भोजपुरी में शायरी\n2 bhojpuri shayari in hindi\n3 bhojpuri shayari photo\n4 भोजपुरी शायरी गाना\n5 bhojpuri quotes\n6 bhojpuri love quotes\n7 bhojpuri status download\n8 भोजपुरी स्टेटस\n9 bhojpuri status in hindi\n10 भोजपुरी स्टेटस फॉर व्हाट्सप्प\n11 bhojpuri funny quotes\nभोजपुरी एक भारत-आर्य भाषा है जो भारत के उत्तर-पूर्वी भाग और नेपाल के तराई क्षेत्र में बोली जाती है। यह मुख्य रूप से पश्चिमी बिहार और पूर्वी उत्तर प्रदेश में बोली जाती है। अगर आप भी भोजपुरी शायरी की जानकारी चाहते है तो इस पोस्ट की मदद ले सकते है| आज के इस पोस्ट में हम आपको भोजपुरी शायरी की जानकारी देंगे जिसे आप फेसबुक या व्हाट्सप्प पर साझा कर सकते है |\nहमके कब चाह रहे कि हमके ऊ चाँद मिले य़ा असमान मिले\nखाली एगो तमन्ना रहे की हमार ऊ सपना के जहाँ मिले.\nटूटल जब सपना त के सुनी ई सिसकी\nअन्तर क ई चीर व्यथा पलकन पर ठिठकल बा\nकेहू अपने ही चीज़ चुरावे ला का.\nकेहू पूछत बा कि बदले केकरा आवेला.


हमेशा जवान रहने के नुस्खे | Ayurveda Clinic Bareilly\nHome » हमेशा जवान रहने के नुस्खे\n2. गुलाब जल, ब्लीसारीन, नींबू को मिक्स करके लगाने से\n3. नारियल द्वारा\n7. पपीते को आजमाए\n8. कुच्छ पोस्टिक आहार\n9. भरपूर पानी पियें


Download भतरा से भी पहिले कोई लेले होई 2019 का फाडू गाना जो हर जगह बज रहा है Deelip Yadav Gajipuri - ExtraVid.Org\nभतरा से भी पहिले कोई लेले होई 2019 का फाडू गाना जो हर जगह बज रहा है Deelip Yadav Gajipuri Video List\nHome › Search › भतरा से भी पहिले कोई लेले होई 2019 का फाडू गाना जो हर जगह बज रहा है Deelip Yadav Gajipuri\nभतरा से भी पहिले कोई लेले होई #2019 का फाडू गाना जो हर जगह बज रहा है -Deelip Yadav Gajipuri\n2019 का सबसे बड़ा फाडू गाना | सईया ईनो पिके तिनो बेरा ठोकता | Mukesh Singh | New Bhojpuri Song\nआ गया संजय लाल यादव का सबसे नया हिट गाना 2019 - Dewane का जुनून - भोजपुरी हिट गीत 2019\nभोजपुरी 2019 का हिट रोमांटिक सांग : भोजपुरी हिट सांग 2019 : माल बा ताजा - BHOJPURI\nHit Bhojpuri Song 2019\n2019 का फाडू सॉन्ग# भतारचाही लोन पर #दिव्या मौर्या का आर्केस्टा सॉन्ग जो हर आर्केस्टा में बज रहा है\nदेवरा सुतल चाहे संग ऐ पिया | 2019 का सबसे हिट गाना | Krishna Yadav | New Bhojpuri Hit Song\nBy: Bhojpuri Music Express\nShiv Kumar Bikku (2019) का सबसे सुपरहिट गाना - नथिया देले बाs लभरवा - Bhojpuri Hit Songs NEW\n#Video Song - पिया के पलंग पे जब चढ़ जइबू - Lasari Lal Yadav - Bhojpuri Songs 2018 New\nDownload भतरा से भी पहिले कोई लेले होई 2019 का फाडू गाना जो हर जगह बज रहा है Deelip Yadav Gajipuri videos. Watch भतरा से भी पहिले कोई लेले होई 2019 का फाडू गाना जो हर जगह बज रहा है Deelip Yadav Gajipuri videos. Free download & watch भतरा से भी पहिले कोई लेले होई 2019 का फाडू गाना जो हर जगह बज रहा है Deelip Yadav Gajipuri videos online.


समाचार ई बा कि बबलुआ के हाड़े हरदी लागे के तैयारी हो रहल बा..हित-नात लोग आवे के तैयारी में बा. बुढ़िया फुआ काल्ह ओहपार से आ गइल बाड़ी. घर-दुआर रँगा,पोता रहल बा.दुआर पर मड़ई के जगह करकट लाग गइल.गाय के जहाँ चरन माटी के रहे उ पक्का के बन गइल.छपटी काटे वाली मशीन जवन खमिहा में रहे तवन करकट में आ गइल.\nदुआर पर बइठे खातिर दस गो प्लास्टिक के कुर्सी किना गइल बाड़ी स..काहें की गाँव में खटिया बीने वाला अभी एक्के आदमी खेदना बा,जवना के मेहरारु रोज ओकर खटिया खड़ा कइले रहे ले.हेने बबलुआ निरहुआ लेखा मुँह बना के जब टिनहीया छाप स्टाइल में एक्के सांस में कहता कि …\n“ए डार्लिंग,सोना,मोना,जान,आर यू देयर ? फीलिंग एकदम्मे टायर्ड..मनवे रह-रह के दुकइसन दूनी हो जा रहा है जी.मन कर रहा देवाल तूर के आजे बैंड बाजवा दें.”आही दादा..मेहरारु समझावत बिया..की “सेम हेयर स्वीटू.. तनी सा पेंशन्स रखो”.\nस्वीटू ससुर के सरकंडा लेखा मुंह देख के बुझाता की “अच्छे दिन” के इंतजार कइल कातना भारी पड़ेला.अच्छा.. एगो बात अउर कहीं..आज काल्ह सुन-सान रहे वाला गांव के बहरा एगो पुल रहे..हमेशा दू-चार दस-गो लईका बइठल रहs स..दू चार साल से पुल पर बुझाता की केहू अइबे न करे ला.काहें की गाँव में सेयान लइके नइखन स.कवनो बारह पास करते आर्मी में हो गइल.कवनो हाईस्कूल पास करते बनारस आ कोटा कोचिंग करे चल गइल.\nलेकिन भला होंखे लगन के दिन,बियाह-शादी के बहाने कुछ नवेडा दिल्ली के रहनिहार लोग आइल बा.फरीदाबाद बाद से फेंकू पांड़े के लईका झब्बूआ,आ नवेडा से नीलकंठ तिवारी के लइका रजेस.अभी दूनु जाना बइठ के बतियावत बा लो.”\n“कि अरे यार..गांव में अब पहिले वाली बात नइखे रह गइल..सरवा तनिको नीके नइखे लागsत..का हो गइल गाँव के रे सनुआ?\nतब तक पता चलल ह कि एक जाना नवेडा वाला रहनिहार जिनकर नाव पंकज ह, ऊ पापा के जगहा मामा बन गइल बाड़े.ल ई कब ख़ेला भइल भाई ? त पता चलल बा कि अपना भतीजा के बियाह में बचपन के पियार पिरयँका आइल बाड़ी,तबसे पंकज बाबू के पेयार फफा के पुली पर बही रहल बा.जस-जस पुरुवा हवा बहsता,तस-तस एकही गाना बाजsता..आ करेजवा के लालटेन भकभकाए लागत बा.\n“जेह घरी धनिया कुंवार रहलू …..पियवा से पहिले हमार रहलू”\nहेने दुआर के बहरा बबलुआ के बाबूजी भदइलवा हाड़ा लेखा पिनकल बाड़े.खरहर फेंक के बिसराम बाबा के समझावत बाड़े.”एह ससुर के खेत,बारी बेच के बैंगलोर में आठ साल पढ़ावल-लिखावल सब डाँड़ चल गइल हो बिसराम बाबा.”\nबाबा के बुझाते नइखे कि इनका बेटा के तिलक में तीन दिन बचल बा,आ ई काहें अपना लइका पर पिनकल बाड़े। चश्मा खोल के पूछते बाड़े-“अरे! का भइल जी..लइका हs जाएं दीं.”?\nआतना सुनते बबलुआ के बाबूजी के खिस अउरी चार लाठा ऊपर हो जाता- “ए महराज रउरे बताईं ?का बियाह में आज ले हमनी के गांव में कवनो इवेंट मैनेजमेंट आइल बा.? आ की हई कुकुर भोज भइल बा कबो ? कादो सब केहू खड़ा होंखे खाना खाई ? ई ससुरा बियाह में ना जाने कवना के सगरी बेवस्था के ठीका दे देले बा.का त हमनी के कुछ नइखे करे के..सब बेवस्था उहे करीहन स.अइसन होला का जी. ?\nसुननी ह की सत्तर हजार के त खाली वीडियो केमरा भइल बा.का दो कवन हवा में उड़े वाला कैमरा से बीडियो रिकॉडिंग होई.बताईं हाई अति देख जाता ?..ना उहनी के अंग्रेजी हमरा बुझाता ना ईवेंट मैनेजमेंट..ना जाने कवन दिन भर दिस,दैट आ तेरह बाइस बतियावत बाड़े स। एह..सार से हम कहनी.. की अरे ई गांव ह,ई सब इहाँ शोभा न देला..ई कुल तामझाम शहर में नीक लागेला..इहां हई शहरी मॉडल ना चली..इहाँ गाँव मे अइसन-अइसन विभूति बॉडी जवन तीन पात खाली त उ एक हाली डकार लेली स.\nओकरा आधा बाल्टी बुनिया सत्ताईस गो बड़की पूड़ी से पेट भरेला..हई झमकउवा डरेस पेहेन के लईकी चिप्स लेखा कचौड़ी चलइहन स त मय गाँव गारी दी रे बौचट पाड़ा बकलोल..ई सतुआ खाए वाला लोग ह इहाँ सोहारी से पेट ना भरी.\nएगो जमाना रहे कि गांव में केहू के घरे बियाह पड़े त लोग एक महीना पहिले से खटिया बीने लागे,टूटल चौकी के पटरा ठोकवाए लागे,घर में मेहरारू लेवा आ रजाई सीए लागsस.आजी चाउर फटके लागsस\nचाची के गेंहू धोवत-धोवत हाथ दरद करे लागो.हेने घर में लोग दू दिन दूध पियल छोड़ देव,बड़का बाबा के सख्त हिदायत रहे कि “सगरी दूध के दही जामी,केहू पिही ना.मंगरा के बेटी के बियाह बा.आगे बबन के लइका के तिलका बा..गांव के इज्जत के बात बा।..”सभ एह तरे सहयोग करो, मानों गांव में एक आदमी के ना,सभके घरे बियाह पड़ल बा..बियाह के दिने सब आपन काम धाम छोड़ देव..केहू माड़ो के बांस काटत बा.केहू दुआर पर टेंट सामियाना लगावsता.केहू खोवा ले आवे गइल बा..केहू हजाम आ पंडी जी के बोलावे गइल बा..दुआर पर दस जाना बुढ़वा बाबा लो बइठ के पुरनकी बतकही छेड़ले बा लो.\nसांझी खा खाये वाली पात बइठे त पता चले कि एक्के लाइन में मुनेसर आ सीमंगल बइठल बा लो..चार काठा गड़हवा खेत खातिर दूनू जाना में चार पुश्त से झगड़ा चल रहल बा.लेकिन आज एक्के पात में बइठल के खात ब लो..\nआ जवन तिरछोल पूड़ी चलावत बा ओकरा से दुनु जाना के चकरोड खतिर मोकदिमा बा..लेकिन पात पर पूड़ी चलावत समय एको हाली ना बुझाई कि फलाना,फलाना में कवनो दुश्मनी बा,अउर आज जवन पूड़ी चलावत बा उ कई हाली इनका पर लऊर भी चलवले बा।\nइवेंट मैनेजमेंट वाला लो के का बुझाई की गाँव मे एही के बहाने बड़-छोट,धनी-गरीब, परम्परा आ प्रेम के बहाने एक सूत्र में बन्हाइल रहे.शहर से आइल भाड़ा पर काम करे वाला लोग के कबो समझ में आई कि गाँव के दुःखी कोंहार आ नन्हकू हजाम परसु चमार जदी निःस्वार्थ भाव से तरकारी ना काटित लो अउर परसुआ के टोला के सब मेहरारु आपन काम-धाम छोड़ के आटा ना सनती स,त गाँव में कवना बाभन,क्षत्रिय,भूमिहार के काज-परोज ठीक से हो जाइत ?\nलेकिन जा रे करम..ई गाँव के नवका लौंडा नवेडा,आ दिली से बीटेक, एमबीए करते इंग्लिश मीडियम हो जात बाड़े स.बबुआ नौ साल के रहे तबे ओकर बाबा कहलन..की “ए बाबू लइका त गाँव छोड़ी. बाकी तहार हाथ भी छोड़ दी”\nअब हम का कहीं जी.? हमरा आँखी के सोझा नेवता सोझा बा.बियाह में जाए के त पड़बे करी.एहमें न बबलुआ के दोष बा..ना ओकर बाबूजी के ना.कवनो ईवेंट मैनेजमेंट वाला कम्पनी के.\nहम कई साल से देख रहल बानीं की हमरा आँखी के सोझा शहर के 2bhk फ्लैट में स्ट्रेस मैनेजमेंट आ गइल.. आ गाँव के खेत-खरिहान आ पलानी में इवेंट मैनेजमेंट।लोग देश-दुनिया के राजनीति में आतना परसान बा की ओकरा बुझात नइखे की लाइफ मैनेजमेंट करत-करत उ का-का खो रहल बा,कहाँ जा रहल बा ? गांव में त इहै बुझाता की लोग अभाव में रहे त प्रेम से रहे।\nआज ध्यान से देखीं त गाँव के चइत से चइता गायब बा, सावन में कजरी बिना गांव के सिवान सुन बा ?”शिव जी के मंदिर पर फगुआ गवाए दू साल पहिले बन्द हो गइल ? आज खेत रोपाई त कवन गीत गवाई.. ई रूपमतिया भौजी के छोड़ के केहू नइखे बता सकत।\nआजी जबसे स्वर्ग सीधरली तबसे जाँता के लगे गोइंठा रखाए लागल.अब जाँत पर मूस कूदत देखके मन उदास हो जाला। बुझाला ना कि अब फजीरे-फजीरे के गाई –\n“जांतवाँ पीसत मोरा हथवा खीअइले की\nनाहीं अइले ना\nपरदेसिया बलमुआ की\nनाहीं अइले ना”\nका करेजा बहरी ना आवेला जब पता चलेला कि बड़की बहिनिया के विदाई होते ही टोला में पिंड़ीया लागल छूट गइल?\nतनी ममता आ बबीतवा से पूछीं कि झगरुआ के बियाह में तिलकहरू लो आई लो त का आजो “दीदी तेरा देवर दीवाना” के धुन पर ही गरियावल जाई ? एक झटका में भोजपुरी गीत संगीत भी “लागल करेजवा में तीर” से “लॉलीपॉप लागेलू” में बदल गइल?हमनी के गांव-जवार, भाषा, रहन,सहन,परब,त्योहार के असली सौंदर्य असली राग,जवना से कभी जीवन के एगो अलगे रंग रहे,ऊ आज संक्रमित होके खत्म हो रहल बा.\nगांव के सोहर, खेलौना, संझा-पराती, बारहमासा, रोपनी, जंतसार, पचरा, पिंड़ीया, कजरी, निर्गुन, बिदाई, बारहमासा, डफरा, गोंड़ऊ के गीत कहाँ बा ?\nराजनीति त होते रही लेकिन ई सब हमनी के जीवन सँगीत ह..जेकरा सुर ताल से जीवन रूपी राग के सौंदर्य में वृद्धि होला..पूछल जरूरी बा..आ सोचल भी जरूरी बा.\nअउर स्मार्टफोन में जवान भइल पीढ़ी के समझावल जरूरी बा कि जिनगी में जस-जस पइसा आवता जीवन तस-तस नीरस काहें भइल जाता ?\nये लेख अतुल कुमार राय ने लिखा है.\nDISCLAIMER: NEWS18TV.IN सिर्फ अपने पाठकों द्वारा भेजी गयी कृति को प्रकाशित करता है, कृति सम्बंधित कोई भी अधिकार NEWS18TV.IN के पास नही हैं, सम्पूर्ण जिम्मेवारी कृति लिखने/भेजने वाले की रहेगी.\natul kumar rai , blog , Event Management , Google , village Management


कोमल ढिल्लन अब मराठी सिनेमा में – Anjoria\nकोमल काया आ मोहक मुस्कान वाली कोमल ढिल्लन अब मराठी फिल्म उद्योगो के भा गइल बाड़ी. भोजपुरी के बहुते व्यस्त अभिनेत्रियन में से एक कोमल ढिल्लन जल्दिये मराठी के पहिलका थ्री डी फिल्म “आई मला मारू नको” में नजर अइहन. वइसे मराठी सिनेमा से कोमल के पुरान नाता ह लेकिन बाद में कोमल भोजपुरी फिलिमन में बेसी व्यस्त हो गइली. अब कोमल एक बार फेर मराठी सिनेमा के रूख कइले बाड़ी. पंजाब दी कुड़ी कोमल अबही ले पंजाबी आ भोजपुरी समेत आठ गो भाषा के फिलिम कर चुकल बाड़ी. बाकिर कोमल कहेली कि उनुका भोजपुरी फिलिमन से ख़ास लगाव बा. भोजपुरी फिलिमन के अंदाज़, मिजाज़ अउर गाना उनुका बहुते नीक लागेला.\nकोमल आजु काल्हु भोजपुरी में “लागल बा प्यार के बुखार”, “मेहरारू बिना रतियाँ कैसे कटी” अउर “धमाल कईलस राजाजी” समेत आधा दर्जन से बेसी भोजपुरी फिलिमन में काम करत बाड़ी.


टटका खबर, मंगल १३ अप्रैल – Anjoria\nअप्रैल 13, 2010 news in bhojpuri, टटका खबर\nविपक्षी एकता तूड़े खातिर कांग्रेसी चाल\nमहँगाई का मुद्दा पर सरकार के घेरे का तइयारी में लागल एकजुट विपक्ष के एकता तूड़े खातिर कांग्रेस नरेन्द्र मोदी के सवाल उठा बिया. ओकर कहना बा कि गुजरात दंगा के जाँच करे वाला दल का सामने गइल नरेन्द्र मोदी का साथ भाजपा तन के खड़ा बिया. अब अगर सेकूलर दल ओह भाजपा का साथ खड़ा लउकिहें त समाज में गलत संदेशा जाई. मुसलमान वोट बैंक दूहे खातिर भाजपा के डर देखावल जाला आ सेकूलर जमात का नाम पर आपन उल्लू सीधा करे खातिर बाकी पार्टीयनो के भाजपा के डर देखावल जाला.\nयुलिप का मुद्दा पर यथास्थिति बनावे पर सहमति\nयुलिप के मुद्दा अपना अधिकार क्षेत्र में बतावत सेबी काल्हु एह बात पर सहमत हो गइल कि जबले कवनो उचित न्यायालय से एह बात के फैसला नइखे आ जात तबले युलिप के जस का तस चले दिहल जाव. इरडा के कहनाम बा कि युलिप सही बा आ ओकरा अधिकार क्षेत्र में आवेला. सेबी के कहनाम बा कि युलिप के पइसा शेयर में लागेला एहसे ओह पर ओकर अधिकार बा. काल्हु एही कहा सुनी में शेयर बाजार में गिरावट के रुख बनल रहे.\nबलिया में स्कूल में लागल आग\nबलिया शहर में स्थित सेंट थामस स्कूल के टीना के छत ठंढा राखे खातिर ओह पर फूस डालल रहे. तपत गर्मी में शार्ट सर्किट से ओह में आग लाग गइल. कवनो बड़हन दुर्घटना ना हो पावल आ सगरी विद्यार्थियन के सकुशल निकाल लिहल गइल. अब एह बात के आलोचना हो रहल बा कि विद्यालय प्रशासन आ आम प्रशासन कइसे एह तरह के असुरक्षित इन्तजाम के अनुमति दिहलसि.\nमंत्रियन के बयानबाजी पर रोक लगवलें प्रधानमंत्री\nसरकार के मंत्रियन आ बड़का अधिकारियन के प्रधानमंत्री निर्देश दिहले बाड़न कि आंतरिक सुरक्षा का मुद्दा पर ऊ लोग बयानबाजी मत करे. एह बयानबाजी से सरकार के छवि खराब होखत बिया. जवना मंत्रालय के मामिला रहे बस उहे बोलें. बाकिर तब बाकी नेता लोग के पेट फूले लागी त का होखी? बेबोलले नेतागिरी कइसे देखाइ लोग.\nआजु वैशाखी ह आ आजुवे का दिन भइल रहे जालियावाला कांड\nआजु वैशाखी के पर्व ह. हंसी खुशी के एह पर्व का दिने जालियावाला बाग में जुटल भीड़ के घेर के अंगरेज जनरल डायर निहत्थन पर अंधाधुंध गोली चलववले रहुवे. १३ अप्रेल १९१९ का दिने भइल एह जनसंहार के दुनिया के कुछ बड़का नरसंहारन में गिनल जाला.\nछपरा में एकलव्य का समापन का बाद मारपीट\nभागलपुर आ मगध विश्वविद्यालय के महिला खिलाड़ियन का बीच झोंटा खींच के मार पीट हो गइल जब भागलपुर के एगो महिला खिलाड़ी अपना मोबाइल के चोरावे के आरोप मगध का टीम पर लगवलसि. एह आरोप से तिलमिलाइल मगध के टीम मार पीट करे पर उतर अइली सँ. बाद में केहू तरह समुझा बुझा के मामिला शांत करावल गइल बाकिर मोबाइल नाहिंये दिहली सँ. ओने ट्रैक शूट माँगत जेपी विश्वविद्यालयो के खिलाड़ी बवाल मचवलें. ओह लोग से कहल गइल रहे कि समापन का बाद ट्रैक शूट दे दिहल जाई. बाकिर ओह लोग के का मालूम रहे कि भइल बिआह मोर करबऽ का, बेटी छोड़ के लेबऽ का?\nकाश्मीरी पंडित मंदिर सुरक्षा कानून के माँग करत बाड़े\nअपने राज्य में शरणार्थी बन के रहत काश्मीरी पंडितन के एगो संगठन माँग कइले बा कि मंदिरन के सुरक्षा खातिर एगो कानून बनावल जाव त ऊ लोग लवटे पर विचार कर सकेला. काश्मीर के मंदिरन पर दोसरा धर्म के लोगन के नाजायज कब्जा बा आ मंदिरन के जमीन पर लोग नाजायज तरीका से काबिज हो गइल बा. बाकिर ओह लोग के मालूम नइखे शायद कि भारत में हिन्दूवन खातिर कवनो सुरक्षा कवनो अधिकार ना दिहल जा सके.\nभोपाल गैस कांड के सुनवाई रोकवावे खातिर सीबीआई के फटकार\nभोपाल गैस कांड के मुकदमा कवनो ना कवनो बहाने रोकवावे के सीबीआई का आदत से परेशान कोर्ट काल्हु अब अउरी रोक से इन्कार कर दिहलसि. सीबीआई के एह खातिर फटकारो लगवलसि कोर्ट.\nफतवा का चलते अलगा रहल बर्दाश्त ना भइल त निकाहे कर लिहल लोग\nनिकाह का पहिलही से सानिया आ शोएब के एक साथे रहला के गैर इस्लामिक आ हराम आचरण बतवला का बाद शोएब सानिया का घर से निकल गइल रहलें. बाकिर बुझात बा कि अलगा रहल बर्दाश्त ना भइल त निकाह के तय दिन से तीन दिन पहिलही निकाह कर लिहल लोग. काल्हु ताज कृष्णा होटल में निकाह के रस्म अदायगी हो गइल. अब १५ अप्रैल का दिने रिसेप्शन होखी.\nडेक्कन अबहियो सेमीफाइनल का तरफ बढ़ रहल बा\nकाल्हु का मैच में बेंगलुरु का रायल चैलेंजर्स के हरा के डेक्कन चार्जर्स सेमीफाइनल में शामिल होखे के संभावना बरकरार राक लिहलसि. मैच हरला का बावजूद बेंगलुरु के टीम दुसरका जगहा पर बरकरार बा आ डेक्कन पांचवा जगहा पर. डेक्कन के अब आपन अगिलको मैच जीते पड़ी.\nटटका खबर, बुध, १४ अप्रैल


बुझनी - विकिपीडिया\nबुझनी चाहे बुझउवल (अंगरेजी: Riddle) अइसन कहनाम चाहे वाक्य होला जेकर कौनों छिपल अरथ होला चाहे दुअर्थी बात होला जेकरा के बूझे के दिमागी कसरत के रूप में सुनावल जाला आ बूझे के चुनौती दिहल जाला। ई दिमागी कसरत (पजल) सभ के एगो परकार हवे।\nबुझउवल सभ दुनियाँ के हर कोना आ हर भाषा में पावल जालीं। आर्चर टेलर के कहनाम बा कि "हमनी के संभवतः ई कहल जा सकीलें कि ई एगो युनिवर्सल कला हवे"। इनहन के कुछ बिसयो अइसन बाड़ें जे लगभग सभ जगह एक्के नियर पावल जाए वाला बाड़ें।\nभारतीय संदर्भ में, सभसे पुरान साहित्य ऋग्वेद के कुछ मन्त्र सभ के मानल जाला की ऊ बुझनी के रूप में कहल गइल रहलें। भोजपुरी क्षेत्र में बुझनी-बुझउवल आम बइठकी में मनोरंजन, बड़ बुजुर्ग लोग लरिकन के परीच्छा लेवे, केहू के आम चुनौती देवे से ले के कोहबर में दुलहा के संघे बतरस करे तक ले मिले ला।\nअंग्रेजी भाषा में इन्हना के रिडल कहल जाला आ ओहिजो इनहन के दू गो किसिम होला एनिग्मा जे रूपक (मेटाफर) चाहे अन्योक्ति-वक्रोक्ति के रूप में कहल जाली आ कॉनन्ड्रा जिनहन में खुद कौनों दुअर्थी शब्द (श्लेष) होला या फिर जिनहन के जबाब में दुअर्थी मतलब भा शब्द आवे ला। हिंदी में इनहन के पहेली कहल जाला जे संस्कृत के प्रहेलिका से आइल हवे। हिंदी-उर्दू के पुरान रूप, हिंदुई, में कहल अमीर खुसरो के पहेली सभ परसिद्ध हईं।\n↑ Archer Taylor, English Riddles from Oral Tradition (Berkeley: University of California Press, 1951), p. 3.\n↑ Martin Haug, "Vedische Räthselfragen und Räthselsprüche (Uebersetzung und Erklärung von Rigv. 1, 164)", Sitzungsberichte der philosophisch-philologischen und historischen Classe der Köngl. bayerischen Akademie der Wissenschaften zu München (1875), 457–515.\n↑ Jan E. M. Houben, "The Ritual Pragmatics ofaVedic Hymn: The 'Riddle Hymn' and the Pravargya Ritual", Journal of the American Oriental Society, 120 (2000), 499–536 (English translation pp. 533–36), doi:10.2307/606614. JSTOR 606614.\n↑ Satyadeva Ojhā (2006). भोजपुरी कहावतें: एक सांस्कृतिक अध्ययन. Vaṇī Prakāśana. pp. 101–. ISBN 978-81-8143-562-0.\n"https://bh.wikipedia.org/w/index.php?title=बुझनी&oldid=689566" से लिहल गइल\nLast edited on 21 मार्च 2021, at 15:12\nएह पन्ना पर आखिरी बेर संपादन 21 मार्च 2021 के 15:12 बजे भइल रहल।


ANAND PRAKASH PANDEY's Page - JaiBhojpuri.com\nMaleGORAKHPUR (UTTAR PARDESH)India Like0members like this\nBlog PostsDiscussionsEventsGroupsPhotosPhoto AlbumsVideos ANAND PRAKASH PANDEY's Likes ANAND PRAKASH PANDEY's Friends\nView All ANAND PRAKASH PANDEY's Page\nशशि कुमार सिंह (SHASHI) leftacomment for ANAND PRAKASH PANDEY"प्रणाम आ जय भोजपुरीबहुत बहुत बधाई आ शुभकामना रउवा जनमदिन पे ।\n"Aug 15, 2012Rajeev Mishra "राजीव भोजपुरिया" leftacomment for ANAND PRAKASH PANDEY"भाई जी , रउवा के जन्म दिवस के हार्दिक बधाई ,इश्वेर से प्रार्थना बा राउर दामन हमेशा खुशियों से भरल रहो , कामयाबी राउर गोड़ चूमे इहे शुभकामना बा !"Aug 15, 2011शशि कुमार सिंह (SHASHI) leftacomment for ANAND PRAKASH PANDEY"प्रणाम आ जय भोजपुरी\nजय भोजपुरी"Aug 15, 2011Birendra Kumar leftacomment for ANAND PRAKASH PANDEY"आप सब लोगन के नवरात्र का शुभकामना बाड़े ! दुर्गा मईया आपन कृपा दृष्टि रउरा लोगन और आपके परिवार पर बनवले रहे !"Oct 14, 2010ANAND PRAKASH PANDEY is now friends with Rakesh G Mishra, Narendra Kumar and Birendra KumarMar 29, 2010Mantu Singh leftacomment for ANAND PRAKASH PANDEYMar 24, 2010arun pandey leftacomment for ANAND PRAKASH PANDEY"Anand ji jaiBhojpuri me swagat ba aap ke"Mar 23, 2010नबीन भोजपुरिया ( NB ) leftacomment for ANAND PRAKASH PANDEY"प्रणाम आ जय भोजपुरी\nजय भोजपुरी"Mar 22, 2010ANAND PRAKASH PANDEY is nowamember of JaiBhojpuri.comMar 22, 2010 Welcome Them! RSS\nAt 9:33am on August 15, 2012, शशि कुमार सिंह (SHASHI) said… प्रणाम आ जय भोजपुरीबहुत बहुत बधाई आ शुभकामना रउवा जनमदिन पे ।\nAt 9:10pm on August 15, 2011, Rajeev Mishra "राजीव भोजपुरिया" said… भाई जी , रउवा के जन्म दिवस के हार्दिक बधाई ,इश्वेर से प्रार्थना बा राउर दामन हमेशा खुशियों से भरल रहो , कामयाबी राउर गोड़ चूमे इहे शुभकामना बा ! At 12:12am on August 15, 2011, शशि कुमार सिंह (SHASHI) said… प्रणाम आ जय भोजपुरी\nजय भोजपुरी At 10:03am on October 14, 2010, Birendra Kumar said… आप सब लोगन के नवरात्र का शुभकामना बाड़े ! दुर्गा मईया आपन कृपा दृष्टि रउरा लोगन और आपके परिवार पर बनवले रहे ! At 12:15pm on March 24, 2010, Mantu Singh said… At 12:31pm on March 23, 2010, arun pandey said… Anand ji jaiBhojpuri me swagat ba aap ke At 10:15pm on March 22, 2010, नबीन भोजपुरिया ( NB ) said… प्रणाम आ जय भोजपुरी


डर-भय – Anjoria\nनवम्बर 1, 2010 कविता, भोजपुरी\nडर बहुरुपिया बनि के आवे,\nहरदम दिल दुआरी पे.\nकइसे जान बचाईं आपन,\nकतना चलीं होशियारी से?\nचिकन चेहरा से हम डरीं\nकी बढ़ल केश मूँछ दाढ़ी से?\nभय भगवान से केकरा नइखे,\nकाहे ज्यादा भय पुजारी से ?\nपढ़ल लिखल लोगन से डरीं\nकी गँवई, अपढ़, अनाड़ी से ?\nमईल, कुचैल, निकपडी से\nकी डरीं सूट-बूट धारी से ?\nनिर्धन भूखा मजदूर से डरीं\nकी ठाकुर सेठ पटवारी से ?\nचोर-लूटेरा से हम डरीं\nकी आरक्षक अधिकारी से ?\nकागज़ कलम कानून से डरीं\nकी हसली हल कुदारी से ?\nपुलिस सिपाही से हम डरीं,\nकी डरीं नक्सलबाड़ी से ?\nसोचतानी – डरीं हम दवाई से\nकी बचीं हम बीमारी से ?\nOne thought on “डर-भय”\nनवम्बर 1, 2010 को 12:45 पूर्वाह्न पर\nसर जी रऊवा त बङा निमन लखले बानी


घरे आवत खेतिहर के गोली मार के हत्या – टटका खबर\nघरे आवत खेतिहर के गोली मार के हत्या\nमोतिहारी 23 अक्टूबर (वार्ता) बिहार मे पूर्वी चंपारण जिला के लखौरा इलाका के भोपत मठिया गांव का नियरा काल्हु रात कुछ अपराधी एगो खेतिहर के गोली मार के हत्या कर दिहले.\nपुलिस के कहना बा कि भोपत मठिया गांव के धनी किसान पैंतालिस साल के रामाकांत राय धान कटवा के रात में घरे लवटत रहले जब पहिले से घात लगवले बदमाश उनुका के गोली मार दिहले. एह घटना मे रामाकांत राय के मौत ठाँवे प हो गइल. पुलिस के कहना बा कि हत्या के एगो मामिला में रामाकांत राय के बेटा मुकेश कुमार गवाही दिहले रहुवे आ एही से नाराज अपराधी उनका बाप के हत्या क दिहले.\nएह सिलसिला मे मृतक के बेटा मुकेश कुमार के बयान पर गांवे के पांच जने पर नामजद प्राथमिकी दर्ज भइल बा. सगरी आरोपी फरार बतावल जात बाड़े,\nTags: मोतिहारी, हत्या


स्थानीय – Page2– Aapan Birgunj\nमनोरंजन समाचार साहित्य स्थानीय\nभोजपुरी गीतन के बदलत स्वरूप\nवीरगंज, २८ भादो । “बम्बई मे का बा” अनुभव सिन्हा द्वारा प्रस्तुत भोजपुरी रैप अभी भोजपुरिया दुनिया के हरेक भोजपुरियन के जबान पर बा । डा. सागर द्वारा लिखित यी गीत मे भारतीय सिनेमा के दुनिया बॉलीवुड के चर्चित अभिनेता भोजपुरी भाषी मनोज वाजपेयी आपन आवाज देहले बानी आ संघही यी गीत के चालतचित्र मे […]Read More\nसांसद यादव आ मेयर सरावगी के बिरोध में फेसबूक में\nवीरगंज, २४ भादो पर्सा क्षेत्र न. १ के सांसद प्रदिप यादव आ बिरगंज महानगरपालिका प्रमुख विजय सरावगी के बारे में फेसबूक मे अश्लिल शब्द लिखला के आरोप में बिरगंज महानगरपालिका के कर्मचारी पकडाइल बाड़े । आयुष राज नाम के फेसबूक आई.डी. बना के चलावेवाला व्यक्ति सांसद यादव आ मेयर सरावगी के फोटो राख के परिवारजन […]Read More\nछिपहरमाई गावँपालिका भिस्वा मे पोखरा में डूब के एगो लइका\nभिस्वा, १७ भादो । छिपहरमाई गावँपालिका में पोखरा मे डूब के एगो लइका के मृत्यु भईल बा । छिपहरमाई गावँपालिका वाड नम्बर ५ भिस्वा निवासी आत्मा कुशवाहा के ८ साल के लइका सुजीत कुशवाहा के पोखरा में डूब के मृत्यु भईल बा । भिस्वा प्रहरी चौकी घटनास्थल पर पहुच के मुचुलका उठा के मृत शरीर […]Read More\nवीरगंज, ०९ भादो । कोरोना संक्रमण नियन्त्रण ख़ातिर लगावल गईल निषेधाज्ञा में अनेकन पेशा से जुड़ल आम जनता के कमाए के जरिया बन्द भईला के कारण भूखे जीवन निर्वाह कर रहल गरीब परिवारन के वीरगंज के सक्रिय युवा लोग खाना निशुल्क बँटले बा । बीतल ५ दिन से लगातार वीरगंज के अनेकन जगह पर उ […]Read More


राखी सावंत के भोजपुरिया धमाल – Anjoria\nFeb 27, 2014 कट्टा तनल दुपट्टा पर, राखी सावंत\nआईटम क्वीन राखी सावंत अब भोजपुरी परदो पर धमाल मचा दिहले बाड़ी. राखी सावंत आ निर्माता राहुल कपुर मिल के एगो भोजपुरी फिलिम “कट्टा तनल दुपट्टा पर” बनवले बा लोग. एह फिलिम में भोजपुरी सिनेमा के दू गो सुपरस्टार्स रवि किशन आ पवन सिंह बाड़ें आ प्रमुख नायिका बाड़ी शुभी शर्मा. निर्देशन कइले बाड़न एम.आई. राज.\nअब राखी फिलिम बनावसु आ ओहमें उनकर ठुमका ना होखे से कइसे हो सकेला. एह फिलिम में राखी सावंत एगो गाना पर रविकिशन संगे ठुमको लगावत नजर आवत बाड़ी.\nएह फिलिम के प्रदर्शन 21 फरवरी से बिहार-झारखंड में शुरू हो गइल बा.


यूपी के मंत्री ने महागठबंधन के नेतवन के धोखेबाज बतवलन – टटका खबर\nयूपी के मंत्री ने महागठबंधन के नेतवन के धोखेबाज बतवलन\nबिहार विधानसभा चुनाव में महागठबन्हन से मिलल धोखा के बात बतावत यूपी के पर्यटन मंत्री ओम प्रकाश सिंह शुक का दिने मांझी विधानसभा क्षेत्र के दाउदपुर समेत अनेके जगहा पर चुनाव सभा में बतवलन. कहलन कि ई लोग सपा आ मुलायम सिंह का साथे धोखा कइले बा आ जनता के एह लोग के झाँसा में नइखे आवे के. कहलन कि माँझी इलाका के जनता सपा उम्मीदवार गौतम सिंह के पक्ष में वोट करे के मन बना लिहले बिया.\nTags: महागठबन्हन, माँझी, सपा\nमहागठबन्हन के जीत का बाद एनडीए समर्थकन के पिटाई


Kahawa Dali Rangawa Lale Lal Odhani Odhale Badu - BBC CREATION\nFebruary 4, 2019 February 4, 2019 BBC\t0 Comments bhojpuri holi song, bhojpuri holi song 2019, bhojpuri holi songs, bhojpuri holi songs 2019, holi songs, Kahawa Dali Rangawa Lale Lal Odhani Odhale Badu, khesari lal holi song 2019, khesari lal new bhojpuri song, khesari lal new holi song, khesari lal yadav, khesari lal yadav bhojpuri song, khesari lal yadav holi song, khesari lal yadav new song, khesari lal yadav song, new holi song bhojpuri, pawan singh holi song 2019\nहोली ह .. !!!\nकहवा डाली रंगवा लाले-लाल,\nओढ़नी ओढले बाडू…\nहोली ह …!!!\nओढ़नी ओढले बाडू,\nडाले खातिर रंग तनिको जागाहा,\nना छोडले बाडू,\nना छोडले बाडू…\nछूअहू ना देत बाडू गाल,\nओढ़नी ओढले बाडू..\nहोली ह … !!!\nविडियो बनाके नाही डालब तोहार नेट प,\nरंगवा लगावे द तू अपना चिकन पेट प…\nहोली ह .. !!\nरंगवा लगावे द तू अपना चिकन पेट प,\nडाले से पहिले रानी काहे हाथवा जोडले बाडू\nजानी ले जवानिया में केतना नारियल फोडले बाडू…\nफगुआ के ठोका गईल ताल…\nओढ़नी ओढले बाडू….\nश्याम देहाती संगे खेल लेतु रंग हो,\nतोहरा छत पे उड़ता आजाद के पतंग हो..\nहोली ह … !!\nतोहरा छत पे उड़’ता आजाद के पतंग हो,\nसोनू आशीषवा से मुँह काहे मोडेलु बाडू,\nजाके खेसरिया के दुआर तू त कोडले बाडू…\nप्यारे लाल के भेजलू अस्पताल..\nडाले खातिर रंग तनिको जगहा\nना छोडले बाडू\nAlbum – Odhani Odhle Baadu\nCompany/Label – Aadishakti\nGALIYA PAR ABIRIYA LYRICS HOLI SONG →\nDaroga Ji Chod Di Khesari Lal Yadav song lyrics\nFebruary 19, 2019 BBC 0


गज़ल – Anjoria\nJan 21, 2012 कविता, पाती, भोजपुरी पत्रिका\n(पाती के अंक 62-63 (जनवरी 2012 अंक) से – 5वी प्रस्तुति )\n– शशि प्रेमदेव\nगाँधी जी के बानर, बनि गइले पर नीक कहाइबि हम।\nसाँच बात कहि के ए दादा, माथा ना फोरवाइबि हम।\nमन के कहना मान लेबि तऽ कबहूँ ना पछताइबि हम।\nबेसी चतुर बनबि तऽ बीच बजरिया फेनु ठगाइबि हम।\nहीरा भइला में सइ गो, खतरा बा चोर-लुटेरन से।\nबाकिर पाथर बनि जाइबि तऽ देवता-नियर पुजाइबि हम।\nरऊवें एगो अबर-दुब्बर रहलीं हाँ टोला-भर में\nअब रऊवों परदेसी भइलीं, केकरा से अझुराइबि हम।\nऐब कई गो बा हमरा में, जनि एतना तारीफ करीं\nचान बना देइबि तऽ केहुए के हाथे ना आइबि हम।\nपंडित-मुल्ला के बहकवले अब ना सहकबि, ए भई !\nमन्दिर-मस्जिद के पाछा ना, अपना के बिलवाइबि हम।\nकइले रहलीं कवन पाप जे, तोहरा-लेखा मीत मिलल।\nराम बिसर जइहें, कइसे तोहरा के ‘शशी’ भुलाइबि हम।\nप्रान बसे ससुररिया रे !\nशशि प्रेमदेव जी बहुते बढ़िया लागल राउर रचना . मजा आ गइल.


जब मुद्दा विकास के बा त भाजपा के निशाना प लालू काहें?\nबिहार के राजनीति अब अपना चरम के ओर बढ़े लागल बिया। ए चुनावी राजनीति के केंद्र में विकास के पहचान कहाए वाला नरेंद्र मोदी अवुरी नीतीश कुमार एक दूसरा के सोझा होइहे।\nअयीसना में तय बा कि, तमाम जातिगत राजनीति के खेल के बावजूद विकास के मुद्दा मुंह उठाई। ए मुद्दा प केंद्र अवुरी राज्य के बीच के जंग त शुरू तक हो चुकल बा। हालांकि, बिहार के राजनीति में जातिगत समीकरण एगो बड़ सच्चाई बा एहसे सार्वजनिक तौर प विकास के मुद्दा बतावेवाला तमाम राजनेता तक सच्चाई के ताकत जाने में जुट गईल बाड़े।\nविकास के राजनीति करे के दावा करेवाली पार्टी तक एही आधार प अपना जीत के पक्का कईल चाहतिया। पूरा कोशिश बा कि जाति आधारित जंग में उ एगो खास जातिवर्ग के अपना ओर मोड लेवे। एकरे खातिर इ लोग लालू के निशाना प रखले बाड़े। कोशिश बा कि लालू के बरियार वोटबैंक में सेंध ना बरियार फुट परे अवुरी उ अपना ओर चल आवे।\nविकास के राजनीति, विकास के वादा अवुरी विकास के बात करेवाला एनडीए साफ क चुकल बा कि ओकर नज़र एगो खास जाति प बा।\nएकरा खातिर एनडीए हाजीपुर में अपना ओर के तमाम नेता जईसे भाजपा के बिहार प्रदेश प्रभारी भूपेंद्र यादव, विधानसभा में विपक्ष के नेता नंद किशोर यादव, सांसद हुकुमदेव नारायण यादव, नित्यानंद राय, रामकृपाल यादव अवुरी नवल किशोर यादव के जुटवलस।\nए जुटान में एनडीए के तमाम नेता के निशाना प लालू प्रसाद रहले। साफ संदेश रहे कि अब यादव वर्ग प लालू के पकड़ नईखे रह गईल। तमाम बड़े-बड़े यादव नेता भाजपा के संगे बाड़े।\nभाजपा के जुटान में मौजूद तमाम नेता आपन-आपन चर्चा त कईबे कईले, संगही पप्पू यादव तक के चर्चा भईल। कहल गईल कि लालू पहिले अपना परिवार से सलट लेस ओकर बाद उ राजनीति करे आवस। लालू के औकात देखावे के मकसद से राबड़ी देवी, मीसा भारती के लोकसभा चुनाव में भईल हार तक के चर्चा भईल।\nएकरा संगे भाजपा अध्यक्ष के उ बयान तक महत्वपूर्ण बा, जवना में विकासवादी भाजपा सरकार आपन सबसे बड़ उपलब्धि के रूप में देश के पहिला पिछड़ा वर्ग के प्रधानमंत्री देवे के दावा कईलस। हालांकि, अमित शाह के दावा में तनिकों दम नईखे।\nअमित शाह कहले कि, भाजपा देश के पहिला ओबीसी (अन्य पिछड़ा वर्ग) प्रधानमंत्री देलस। हालांकि, मोदी से पहिले देवेगौड़ा प्रधानमंत्री बनल रहन अवुरी उहो एही वर्ग से आवेले। लेकिन सवाल पहिला दूसरा के नईखे, सवाल बा कि विकास के दावा अवुरी वादा करेवाला लोग के अचानक जाति काहें याद आवे लागल?\nकहीं अयीसन त नईखे विकास एगो मुखौटा बा, लेकिन असल राजनीति त जाति के बिया। शायद जाति के राजनीति करेवाला लालू-नीतीश के मुक़ाबला खाली विकास के बोल-बचन से संभव नईखे।\nFirst Update: 12 July, 2015 02:54 PM


टटका खबर, 25 अप्रैल 2017, मंगल – टटका खबर\nआजु यूपी कैबिननेट का मीटिंग में कई गो फैसला लीहल गइल जवना में सबले खास रहल भूमाफियन का खिलाफ टास्क फोर्स बनावे आ महापुरुषन का नाम प मिले वाली छुट्टयन के रद्द कइल. बइठक के अध्यक्षता यौगी आदित्यनाथ कइलन. बइठक का बाद राज्य के ऊर्जा मंत्री श्रीकांत शर्मा पत्रकारन के बतवलन कि भूमाफियन का खिलाफ बने वाला ऐंटी टास्क फोर्स दू महीना का भितरे भू-माफियन के पहचान करी आ ओहनी का खिलाफ कड़ा कार्रवाई कइल जाई. कहलन कि मजहब का नाम प सार्वजनिक भूमि प केहू के कब्जा ना करे दीहल जाई. पुलिस के कहल गइल बा कि जमीन कब्जा के शिकायत प तुरते कार्रवाई कगे. द्री भइला प ओह थाना के एसएचओ का खिलाफ कार्रवाई कइल जाई. महापुरुषन के जनमदिन आ कुछ त्योहारन प मिले वाली 15 गो छुट्टियन के खतम करत स्कूल आ कॉलेजन में ओह दिन एह लोग का बारे में बलावल जाई. कैबिनेट मीटिंग में इहो तय हो गइल कि विधानसभा सत्र 15 मई से एक हफ्ता ला बोलावल जाई.\nसीबीआई कोयला ब्लॉक आवंटन घोटाला मामिला के जांच प्रभावित करे का आरोप में अपने निर्देशक रहल रंजीत सिन्हा का खिलाफ आजु केस लीख लीहलसि. उनुका खिलाफ जानल-मानल वकील प्रशांत भूषण के शिकायत प रंजीत सिन्हा का खिलाफ जांच के जिम्मा विशेष निदेशक एम एल शर्मा के सँउपल गइल रहल.\nबस्ती जिला पुलिस जिला के 21 गो बदनाम अपराधियन का खिलाफ गैगेंस्टर एक्ट के तहत कार्रवाई कइले बिया.\nजौनपुर जिला के सिकरारा इलाका के ताहिरपुर जूनियर स्कूल कै प्रधानाचार्य प गाँव के एगो नाबालिग दलित लइकी साथे कुकर्म करे के आरोप सामने आइल बा.\nसोनभद्र के ओबरा इलाका में स्वास्थ्य विभाग में काम करे वाली एगो एएनएम के लाश फाँसी प लतकल मिलल. खबर मिलते पुलिस चहुँप के लाश कब्जा में ले के पोस्टमार्टम खाति जिला अस्पताल भेज दिहलसि.\nयूपी के योगी सरकार अपना जिलाधिकारियन के आदेश दिहले बिया कि अगिला पाँच दिन का भितरे गंगा नदी का किनारे बसल सगरी 1627 गांवन के खुला में दिशा मैदान करे से मुक्त करा दीहल जाव. एह काम के निरीक्षण आ सत्यापन क्वालिटी काउन्सिल आफ इण्डिया से करावल जाई.\nगोण्डा के मोतीगंज इलाका में छाछापारा गाँव के एगो नशेड़ी नवही अपना बीबी से होखत रोज बरोज के झगड़ा से अँउजिया के एगो गाछ प फांसी लगाके आजु जान दे दिहलसि.\nगोरखपुर मंडल के सरकारी अस्पतालन में आजु भइल औचक निरीक्षण में नाहिया त डेढ़ सौ चिकित्सक आ कर्मचारी गैरहाजिर मिललें. एह लोग के एक दिन के तनखाह काट लेबे के आदेश का साथही एह लोग सै जबाबो तलब कइल गइल बा.\nसारण जिला के दिघवारा इलाका के बरबन्ना गांव के एगो निजी स्कूल के दीवाल ट्रैक्टर का टक्कर से गिर गइल आ ओकरा नीचे एक दर्जन लइका दबा गइले सँ. सभनी के दिघवारा प्राथमिक स्वास्थ्य केन्द्र में इलात करावल गइल. बहुते घवाहिल चार गो बचवन के पटना मेडिकल कॉलेज अस्पताल रेफर कइल गइल बा.\nजौनपुर के दीवानी न्यायालय के वकील आजु प्रतापगढ़ बार के अध्यक्ष रह चुकल अधिवक्ता धनंजय मिश्र के हत्या का विरोध में अदालती काम के बहिष्कार कइलें.\nसोनभद्र के शक्तिनगर इलाका में बीना पुलिस चौकी का लगे लाइन पार करत घरी मोटरसाइकिल सवार दू गो नवहियन के मौत ट्रेन से कटइला का चलते हो गइल. ई लोग अनपरा इलाका के परासी गांव के रहलें.\nमऊ के घोसी कोतवाली इलाका के कस्बा खास के एगो सर्राफ के मझवारा मोड़ पर पुलिस चौकी का बगले में उनका गहना का दुकान में घुस के काल्हु सँझाया गोली मार दीहले सँ बदमाश. अस्पताल ला जाए का राहे में उनुकर मौत हो गइल.\nगोण्डा जिला के परसपुर इलाका में फैजाबाद के रहे वाला सर्राफा व्यापारी बाप बेटा परसपुर बाजार से स्कूटर से अपना घरे सवटत रहलें. एही दौरान आइल आन्ही में जामुन के एगो पुरान गाछ ओह लोग प आ गिरल आ ओकरा नीचे दबा के दूनू जने के मौत हो गइल.\nTags: कोयला ब्लॉक आवंटन घोटाला, गोण्डा, गोरखपुर, जौनपुर, बस्ती, मऊ, यूपी कैबिननेट, सारण, सीबीआई, सोनभद्र


भोजपुरी में देश दुनिया के खबर (बुध, 27 मई 2015) – टटका खबर\nभोजपुरी में देश दुनिया के खबर (बुध, 27 मई 2015)\nगाय के माँस का बारे में दीहल केन्द्रीय गृहमंत्री रिजिजू के बयान पर योगी आदित्यनाथ के कहना बा कि मंतरी होखे भा संतरी केहू के जनभावना से खिलवाड़ करे के छूट ना होखे के चाहीं. ना ही एह तरह के बयानबाजी करे के चाहीं.\nआपन सफाई देत पिछला सरकार के प्रधानमंत्री रहल मनमोहन सिंह काल्हु कहलन कि ऊ अपना भा अपना परिवार ला अपना पद के दुरुपयोग ना कइलन. बाकिर देश उनकर सफाई माने के तइयार नइखे लउकत. उनुका प्रधानमंत्री रहते देश में जतना घोटाला भइल ओतना आजु ले कवनो दोसरा प्रधानमंत्री का रहते ना भइल रहुवे. मनोहन सिंह पर हालही में उनुका शासन का दौरान ट्राइ के चेयरमैन रहल प्रदीप बैजल के कहना बा कि मनमोहन सिंह का समय में क्रोनी कैपिटलिज्म के दुष्चक्र चलत रहुवे आ बैजल के धमकवले रहुवन कि अगर साथ ना देबऽ त ओकर परिणाम भुगते के होखी.\nअफगानिस्तान के राजधानी काबुल में एगो गेस्टहाउस में घुसे के कोशिश करत चार गो आतंकवादियन के सुरक्षा बल मार गिरवले. हमला काल्हु मंगल के रात में भइल रहुवे आ गेस्टहाउस आ बगले के एगो होटल पर कब्जा करे के कोशिश में रहलन स आतंकी.\nसीबीएसई के 10वीं के रिजल्ट कवनो कारण से टार दीहल गइल बा. रिजल्ट आजुए आवे वाला रहुवे बाकिर बतावल जात बा कि एकरा के अगिला सूचना तकले टार दीहल गइल बा. रिजल्ट कब निकली एकरा बारे में कवनो संकेत नइखे दीहल गइल.\nभारत में पहिला बेर कवनो ट्रांसजेंडर (ना मरद ना मेहरारू) के कवनो कॉलेज के प्रिंसिपल बनावल गइल बा. पश्चिम बंगाल के कृष्णानगर महिला कॉलेज के प्रिंसिपल पर एगो ट्रांसजेन्डर मानबी बंदोपाध्याय के बहाली करे के फैसला लीहल गइल बा. मानबी अबहीं विवेकानंद महाविद्यालय में असोसिएट प्रफेसर बाड़ी.\nजम्मू का साथे पक्षपात करे के पुरान रीति नीति पर चलत ओहिजा खातिर प्रस्तावित एम्स के श्रीनगर भेज दीहल गइल बा. एह फैसला का खिलाफ जम्मू में जम के विरोध हो रहल बा.\nदेशभर में चलत लू के दौर में नाहियो त एगारह सौ लोग के जान जा चुकल बा आ गरमी अबहियों बरदाश्त का बाहर चलत बावे. अगिला दू दिन ले अइसने रहे के अनेसा बा.\nबिहार में सड़क बनावे खातिर केन्द्र सरकार एह साल 50 हजार करोड़ रुपिया देबे वाली बा आ सगरी परियोजना एही साल शुरु हो जाई.\nउत्तर प्रदेश में लेखपाल के 12 हजार पद पर बहाली करावे खातिर टाटा कंसल्टेंसी सर्विसेज के सहारा लीहल जाई. एह बहाली में करीब 20 लाख लोग के आवेदन आवे के उमेद बा आ अतना बड़हन संख्या में आवे वाला आवेदन के सम्हारे ला कवनो बढ़िया कंपनी के जरूरतो रहुवे.\nगृहमंत्री राजनाथ सिंह के कहना बा कि केन्द्र सरकार दिल्ली सरकार के कामकाज में दखल देबे के नइखे सोचले आ ओकरा काम में बाधा ना बनी. कहलन कि दिल्ली सरकार के चाहीं कि जनता के फायदा ला काम करो.\nबिहार सरकार अपना पुलिसकर्मियन के साल में तेरह महीना के तनखाह देबे के घोषणा कइले बिया. ई फैसला जीतन राम माँझी सरकार का समय भइल रहुवे.\nभाजपा अध्यक्ष अमित शाह के कहना बा कि बिहार विधानसभा चुनाव के भाजपा बहुते गंभीरता से लेत बिया आ एह चुनाव में भारी बहुमत से जीतल तय बा ओकर. कहलन कि जीतन राम मांझी आ पप्पू यादव से बातचीत चलत बावे बाकिर अबहीं एह पर कवनो फैसला नइखे भइल.\nबिहार बोर्ड के इंटर वाणिज्य के रिजल्ट जारी हो गइल बा आ एहमें 90.55 फीसदी विद्यार्थी पास हो गइल बाड़े. मोतिहारी एम0 एस0 कॉलेज के छात्र आर्यन राज्य भर में टाप पर आइल बाड़न.


हर रंग में रंगाइल : ‘फगुआ के पहरा’ – Anjoria\nएगो किताब के भूमिका में रवीन्द्रनाथ श्रीवास्तव ऊर्फ जुगानी भाई लिखले बाड़े कि ‘भाषा आ भोजन के सवाल एक-दोसरा से हमेशा जुड़ल रहेला. जवने जगही क भाषा गरीब हो जाले, अपनहीं लोग के आँखि में हीन हो जाले, ओह क लोग हीन आ गरीब हो जालंऽ.’ ओही के झरोखा से देखत आज बड़ा सीना चकराऽ के कहल जा सकत बा कि भोजपुरी समृद्ध बा, भोजपुरिया मनई समृद्ध बा. हमरा ई बात कहला के बहाना श्रेष्ठ शिक्षक, सुलझल मनई आ सरस मन के मालिक कवि-साहित्यकार डॉ. रामरक्षा मिश्र विमल जी के किताब ‘फगुआ के पहरा’ बा. एह किताब के पढ़ला पर बिना कवनो चश्मे के साफ लउकत बा कि माटी के गंध जहवाँ ले फइलल बा, विमल जी के कविता के विषय ऊहवाँ ले बाटे. कविश्री अपना भोजपुरिया परम्परा के निभावत लगभग सगरो विषय पर आपन लेखनी चलावत माटी के सुगंध के असली रूप में पेस कइले बानी. जइसन कि किताब के नाव से लागत बा कि एहमें प्रकृति के सरस आ उदात्त रूप पर रचना ढेर होई, बड़लो बा, बाकिर ओहके देखे के आँखि दोसर बा.\n‘वनांचल प्रकाशन’ से प्रकाशित ई ‘फगुआ के पहरा’ के दूसरका संस्करण हऽ. भोजपुरी कविता के किताब के दूसरका संस्करण छपल अपने-आप में इतिहास बनल बा. एह उपलब्धि खातिर मन ऊँहा के बेर-बेर बधाई देत बा. ई किताब में तीन तरह के रचना बा. ओह रचनन के कविश्री गीत, ग़ज़ल आ कविता नाम से अलगा कइलहूँ बानी बाकिर कवनो स्तर पर ऊहाँ के शब्द-शिल्प आ प्रस्तुति कहीं भंग नइखे. काव्य परम्परा के निर्वाह करत कवि के पहिलका रचना सरस्वती माई के गोहार ‘बरिसावऽ माँ नेह सुधा’ बा जेहमें कवि स्वार्थ से ऊपर उठ के परमार्थ खातिर प्रार्थना करत बानी. देखीं ना –\nजड़ बुधि होखो चंचल.\nकवि के क्रान्तदर्शा कहल जाला. कवि भूत-भविष्य, सबके ज्ञाता मानल जालें. कवि विमल जी के गीतन में ओही गुण से साक्षात् होता. आज समाज में ढेर फूट-मतभेद समाइल बा. लोग हर एक घटना-परिघटना के जाति-धरम के आँखि से देखत बा. सभे अपना के सयान बूझत बा. साहित्यकार अइसन जीव होलें, जे के ना कवनो जाति होला, ना कवनो धरम. उनका खातिर सगरो धरती घर हऽ आ सभे केहू आपन. तबे नू ‘वसुधैव कुटुम्बकम्’ लिखल गइल. कवि रामरक्षा मिश्र विमल जी ओही साहित्यकार जाति-धरम के माने वाला हवें, जे आपसी मनभेद-मतभेद भूलवा के सँघतिया बने खातिर बोलावत बानी. एगो उदाहरण देखीं ना, –\nमान बढ़ाईं जा माटी के भेदभाव सब छोड़ के.\nदुअरा-अँगना कहिया छिटकी मधुर किरिनिया भोर के..\nश्री विमल जी के गीतन के बिम्ब बड़ा साफ बा. पढ़ते पाठक के मन में एक-एक बिम्ब अँजोर कऽ देत बाऽ. मन बरबस कहीं अउरी चल जाता. ‘असो जाए फगुनवा ना बाँव सजना’ के बात होखे चाहें, ‘लागेला रस में बोथाइल परनवा’ के बात होखे, ‘दूब के सुतार’ चाहे ‘फागुन के आसे’ के बात, एह सब रचनन में चित्रन के देख के मन कुछ अउरी सोचे खातिर बेसूध हो जात बा. एगो चित्र रउरो देखीं ना –\nकउआ के उचराई.\nडॉ. रामरक्षा मिश्र विमल जी के रचना संसार के विशेषता में ऊहाँ के लोकोक्ति आ मुहावरा के सहज प्रयोग बा. एह किताब में प्रस्तुत सगरो विधा में लोकोक्ति आ मुहावरा के सहज आ रोचक प्रयोग लउक सकेला. ऊहाँ के अपना आँखिन के देखी के मुहावरन से गढ़ि के प्रभावशाली रूप से सामने राखत बानी. कुछ उदाहरण देखीं –\nखतरा बा लँघला पर आपन सिवान\nकठवति के गंगा में कउआ नहान.\nअब तऽ पनियो में अगिया के\nहलचल होखे लागल बा.\nऔकात बुझाए लागल.\nकवि जी अपना लेखनी के ताकत से गीत, ग़ज़ल आ कविता के आपन जरिया बना के अपना सर्जना के सथवे भोजपुरी संवेदना के नया दिशा देहले बानी, जवन हमेशा साहित्य-प्रेमी लोग खातिर अनुकरणीय रही. ऊँहा के ‘आँखि लाग गइल’ जइसन कवितन में सबके आँख भर देबे के कूबत बा. ओहके पढ़ते भाव के अइसन दरियाव बढ़िया जाला कि कवनो बान्ह टूट जाला. कविश्री के दोहा मीठ पाग में पगल सीख देत बाड़ी सों. ऊहाँ के सगरो दोहा में ठेठ भोजपुरिया, सुभाव आ बात-व्यवहार के पाग बा. एगो देखीं ना, –\nझट से निरनय जनि लिहीं, घिन आवे भा खीस.\nझुक जाए कब का पता, कट जाए कब सीस..\nकिताब के भूमिका पढ़त में कई बेर पता चलत कि कविश्री रामरक्षा मिश्र विमल जी खाली एगो कवि ना हईं, ऊँहा के रचनाकार के सथवे एगो सरस गायको हईं, एगो मजल कलाकारो हईं. ऊहाँ के ग़ज़ल के पढ़ के ऊपर वाला सगरो बातन के सत्यापन हो जात बा. कवि के ग़ज़ल के रदीफ आ काफिया बड़ो बा आ छोटो बा, बाकिर मतला, बहर, सबमें ऊहाँ के रचनाकार अनुभव साफ झलकत बा. पाठकगण ग़ज़ल एक, दू, आठ, दस, चउदह, सोलह, अनइस, बीस, एकइस, बाइस आदि के बड़का आ तीन,चार, छव, नौ आदि के छोटका रदीफ़-काफ़िया देख सकेला. कवि के ग़ज़ल के विषय-वस्तुओ देखे जोग बा. ‘स्वाइन फ्लू’ रदीफ़ पर एगो ग़ज़ल देखीं –\n‘फगुआ के पहरा’ में विषय आ विधा के विविधता कवि के मौलिकता, प्रगतिशीलता आ रचनाशीलता के प्रमाण बा. एह किताब में ‘जिनगी के रंग’ विषयक हाइकुओ बाटे. हाइकु पढ़ला के बाद आजु के हाइकु-प्रकृति के धेयान आ गउवे. पिछलके साल हिंदी हाइकु के सौ साल मनावल गइल ह. ओहके आधार पर कहीं तऽ आजु-काल्ह हिंदी हाइकु-विधा के जवन विधि चलत बा, ओहमे दू गो धारा मिलेला. एगो धारा मानेला कि हाइकु में प्रकृति के चित्रण के साथे दू बिम्बन के प्रस्तुति होखे के चाहीं. एह हिसाब से खाली पाँच – सात – पाँच वर्ण के मिलन के हाइकु नइखे हो सकत. दू गो बिम्ब हाइकु खातिर अनिवार्य मानल जाला. वइसे कविश्री के हाइकु में कइगो बिम्ब बनल बाऽ आ प्रकृति के लगहूँ बा. देखीं –\nकिताब के दूसरका संस्करण हमरा लगे बाऽ. दूसरका संस्करण के नाते एहमें श्रेष्ठ साहित्यकारन से ले के विद्वतजन लोग के टिप्पणियो पढ़े के मिलल बा. ओही में हम मनोकामना सिंह ‘अजय’ जी के टिप्पणी पढ़नी. जवन ‘ही’ आ ‘भी’ के सथवे अंग्रेजी शब्दन के प्रयोग पर बा. भोजपुरी में ढेर लोग ‘ही’, ‘भी’ के प्रयोग करेला. हमरो विचार से ‘ही’, ‘भी’ के प्रयोग भोजपुरी में स्वीकार्य ना होखे के चाहीं. जहाँ अउरी भाषा के शब्दन के प्रयोग बा, भोजपुरी के ओहसे समृद्धि होई. कतहूँ से हानि नइखे. कवि के प्रयोग कइल कुछ हिंदी-अंग्रेजी-उर्दू के शब्दन के देखीं –\nदहशतगर्दी, टीवी, फोन, साउथ, कल्चर, सर पे, रिलैक्स, एहसास, कापी, पेन, प्रॉमिस, सॉरी, स्विच ऑफ, स्वाइन फ्लू, सीबीआई, बेइमान, इंफेक्शन आदि. ‘अनुभव’ शीर्षक एकर पूरा उदाहरण बा. एगो अनुभव रउरो देखीं. बिम्ब, शब्द आ कहे के ढंग देखीं –\nडॉ. रामरक्षा मिश्र विमल जी एगो प्रयोगधर्मी कवि बानी. ऊहाँ के कवितन में विविधता बा, विचार में विविधता बा, जिनगी के हर कोना के अनुभव में विविधता बा आ आदर्शो प्रस्तुति के माध्यम में विविधता बा. किताब पढ़त घरी कई बेर हमके कुछ शब्दन के लिखावट में विविधता लउकल. जइसे ‘अंगना’ चाहे ‘अँगना’ खातिर ‘अङना’ के प्रयोग हमरा कुछ खटकल. भोजपुरी में हमार अनुभवहीनता आ अल्पज्ञता हो सकेला. पहिले कबो ना पढ़ले रहनी हँऽ. एतने ना, सङे, बङला, अङुरी, अमिरित, बिशवास, भूँकल आदि हमके ओही तरह के शब्द लागत बा. किताब में ‘ङ’ के प्रयोग ढेर मिली. एगो उदाहरण –\nसखियन का सङे जाके गंगा नहाइल\nसङे- सङे नून मरिचा साग खोंटि खाइल\nअँखिया लोर बरिसाई …….\n‘फगुआ के पहरा’ निश्चित रूप से भोजपुरी के कइगो मरत शब्दनो के जियतार करे वाला किताब बा. कुछ तऽ अइसन शब्दन के प्रयोग भइल बा, जवन भोजपुरी भाषा के धरोहर बा. ओह शब्दन के सहारे कवनो पंच पर भोजपुरी के पक्ष में सभ्यता, संस्कृति आ साहित्य पर बृहद् चर्चा हो सकेला. बाँव, छवरी, पेन्हि, गर्हुआइल, घरफोरवा, सुसुकत, चुहानी, पखाउज आदि ढेर अइसन शब्द आ भाव बा जवना कारने ई किताब पठनीय, लोकप्रिय आ संग्रहणीय बा. पाठक लोग के एह किताब के एक-एक अक्षर पढ़े के चाहीं. ई किताब खाली काव्य के किताब नइखे रहि गइल, विद्वान लोग के विचार के किताब हो गइल बा. किताब के पहिलके फ्लेप पर प्रेमशंकर द्विवेदी जी के लिखल एकहक गो शब्द रचनाकार आ किताब, दूनो के जोरदार भूमिका प्रस्तुत करत बा. पहिलका फ्लेप से ले के पिछला कवर ले सगरो विचार एगो पाठक आ भोजपुरी साहित्यानुरागी खातिर थाती बा. ई थाती कविश्री विमल जी के लेखनी के कारने बा, ऊहाँ के लेखनी के बहाने बा, एहू खातिर भोजपुरी ऊहाँ के ऋणी रही, आ‘फगुआ के पहरा’ के बहाने अपना सरस साहित्य के रसास्वादन कराहूँ खातिर ऋणी रही. एही शब्दन के साथे कवि के लेखनी के कोटि-कोटि नमन आ सादर प्रणाम.\nकिताब : फगुआ के पहरा (भोजपुरी काव्य संग्रह)\nकवि : रामरक्षा मिश्र विमल\nPrevious Post: देश के पीएम कायर बाड़ें – बतंगड़ 45\nNext Post: रामनाथ कोविन्द देश के 14वाँ राष्ट्रपति


सभसे उत्तरी अक्षांस रेखा जहाँ ले सुरुज सीधा चमक सके ला (सीधा कपार के ऊपर)\nकर्क रेखा एगो कल्पित रेखा ह जेवन पृथ्वी के अइसन जगह सभ से गुजरे ले जे सभसे उत्तरी जगह बाने जहाँ सुरुज के किरण सीधा पड़ सके ला। अइसन वर्तमान समय में 21 जून के होला जब सूर्य सबसे उत्तर ले पहुँच के सीधा चमकेला, एह दिन के उत्तरी संक्रांति कहल जाला। अइसन पृथ्वी की एकरी काल्पनिक धुरी की झुकाव की वजह से होला आ 21 जून के पृथ्वी क उत्तरी हिस्सा ठीक सुरुज की ओर झुकल रहेला जेवना से सुरुज से आवे वाला किरन पृथ्वी पर सभसे उत्तर की ओर ले चढ़ जाले।\nविश्व की नक्शा पर कर्क रेखा\nउत्तरी संक्रांति की समय क इस्थिति जब सूर्य क किरण कर्क रेखा पर सीधा पड़त बा\nवर्तमान समय में कर्क रेखा क इस्थिति आमतौर पर 23.5 डिग्री उत्तरी अक्षांश बतावल जाला हालाँकि ई हमेशा एकही ना रहेला। इतिहास में ए में थोड़ा बहुत परिवर्तन भी भइल बा जेवन चक्रीय होला, मने कबो घट जाला आ फिर ठीक ओतने समय में बढ़ जाला। ई बदलाव पृथिवी के झुकाव के मात्रा में बदलाव की वजह से होला।\nकर्क रेखा, आ एकर उल्टा मकर रेखा जेवन दक्खिनी गोलार्ध में इस्थित बा, दुनो की बिच्चा में क हिस्सा उष्ण कटिबंध कहल जाला।\nकर्क रेखा भारत की बीचोबीच से हो के जाले आ भारत की आठ गो राज्यन से हो के गुजरेले। ई राज्य हवें गुजरात, राजस्थान, मध्य प्रदेश, छत्तीसगढ़, झारखण्ड, पश्चिम बंगाल त्रिपुरा अउरी मिजोरम। उज्जैन आ राँची शहर लगभग कर्क रेखा पर इस्थित बाड़ें।\nएह रेखा के नाँव अबसे लगभग 2,000 पहिले धराइल, ओह समय में सुरुज कर्क नाँव के राशि (कर्क माने खेखड़ा) में रहत रहे जब जून संक्रांति होखे। मने की अइसन समय जब साल में एक बेर सुरुज के किरन सभसे उत्तरी बिंदु सभ पर पड़े, ओह समय सुरुज आकास में कर्क नाँव के तारा मंडल के सोझा रहल करे। हालाँकि, अब अइसन स्थिति ना बाटे, पृथ्वी के धुरी के झुकाव के दिसा भी बहुत धीरे-धीरे बदलत रहे ला जेकरा के अयन चलन भा अयन गति कहल जाला, एकरे परभाव के कारण, अब वर्तमान में जब जून संक्रांति (उत्तरी संक्रांति) होखे ले तब सुरुज वास्तव में वृष राशि में होखे ला। भारतीय ज्योतिष में, निरयन सिस्टम में गणना करे पर, जेह में अयन गति के परभाव के हटा के राशिमान लिखल जाला, कर्क संक्रांति 15 जुलाई के आसपास होले, जबकि सायन सिस्टम में ई 21 जून के होखे ले।\nकर्क रेखा आ मकर रेखा के बीच के इलाका के अंगरेजी में ट्रोपिकल कहल जाला आ एह रेखा सभ के ट्रॉपिक्स कहल जाला। इहो यूनानी (ग्रीक) भाषा के "ट्रोपो" शब्द से निकसल हवे जेकर अरथ बदलाव से हऽ मने की एकरे बाद सुरुज के दिसा (किरण के चढ़ाव-उतराव) बदल जाले।\nपूरा दुनिया में कई जगह पर नाप-जोख कइ के कर्क रेखा क जमीन पर इस्थिति के देखावे खातिर तरह तरह क निसान लगावल गइल बा। एही में से कुछ क फोटो नीचे दिहल जात बा:\nभारत में साँची की लगे एगो साइनबोर्ड जेवन कर्क रेखा क इस्थिति बतावत बा\nभारत में कर्क रेखा कि गुजरला के बतावे वाला एगो साइनबोर्ड\nसहारा की रेगिस्तान में कर्क रेखा\nमैक्सिको में कर्क रेखा का हर साल खिसकाव नाप के लिखल गइल बा\nहुआलिआन, ताइवान में\n↑ "What is the significance of the Tropic of Cancer, Tropic of Capricorn, Arctic Circle and Antarctic Circle? (Beginner) - Curious About Astronomy? Ask an Astronomer". curious.astro.cornell.edu. Cornell University. Retrieved7फरवरी 2019.\n"https://bh.wikipedia.org/w/index.php?title=कर्क_रेखा&oldid=721401" से लिहल गइल


हिन्दू मंदिरन के सरकारी कब्जा से मुक्त करे के कहलसि विहिप – टटका खबर\nउत्तर प्रदेश खेल देश-दुनिया राजनीति\nJul 19, 2021 कोरोना, क्रिकेट, जदयू, न्यूजक्लिक, पंजाब कांग्रेस, मुंबई, विहिप, सरकारी कब्जा, सिद्धू, हिन्दू मंदिर\n(टटका खबर, सोमार, आषाढ़ अँजोरिया दशमी, 2078 विक्रमी)\nविश्व हिंदू परिषद देश भर के मंदिरन आ मठन से सरकारी कब्जा हटवावे के मांग कइले बा. काल्हु फरीदाबाद के मानव रचना विश्वविद्यालय में पूरा भइल दू दिन के केंद्रीय प्रन्यासी मंडल आ प्रबंध समिति के बइठक का आखिरी दिने हिंदू मंदिरन के सरकारी नियन्त्रण से मुक्ति आ अवैध धर्मांतरण रोके खातिर केंद्रीय कानून बनावे के मांग करे वाला दू गो प्रस्तावो पारित कइलसि.\nपत्रकारवार्ता में विहिप के कार्यकारी अध्यक्ष आलोक कुमार कहलन कि दोसरा कवनो धरम के धार्मिक स्थल पर जब कवनो सरकारी नियन्त्रण नइखे त खाली हिन्दुवने का साथे एह तरह के अन्याय काहे कइल जा रहल बा. कहलन कि मठ-मंदिर आस्था के केंद्रबिंदु होखला का साथ ही चिरंजीवी शक्ति के केंद्र आ हिंदू समाज के आत्मा हउवें आ एहनी के सरकारी नियंत्रण से मुक्त क के एह मंदिर-मठन के देखभाल, संचालन आ दायित्व हिंदू समाज के सँउप दीहल चाहीं. कई बेर अदालतो से अइसन आदेश आइल बा कि सरकार का लगे कवनो अधिकार नइखे कि ऊ मंदिरन के अपना कब्जा में राखे.\nकोरोना पीड़ित ओह राज्यन से, जहवाँ छूतहा होखे के दर तीन फीसदी से अधिका बा जइसे कि महाराष्ट्र आ केरल, उत्तर प्रदेश आवेवाला लोग के अपना साथे चार दिन का भितरे करावल आरटीपीसीआर रिपोर्ट ले आवल जरुरी बना दिहल गइल बा. इहो कहल गइल बा कि जे लोग दुनु टीका लगवा चुकल बा ओह लोग के एकरा से छूट मिल सकेला बशर्ते ऊ लोग अपना साथे दुनु टीका लगवला के प्रमाणपत्र राखे. रेल, बस, हवाई जहाज से आवे वाला लोग के थर्मल स्कैनिंग आ एंटीजेन टेस्ट का बाद अपना गंतव्य जाए दीहल जाई.\nआखिरकार कांग्रेस के अध्यक्षा सोनिया गाँधी पंजाब कांग्रेस अध्यक्ष पद पर नवजोत सिंह सिद्धू के बहाल करे के एलान करवाइए दिहली. काल्हुवे पंजाब कांग्रेस के दस गो सांसद उनुका से निहोरा कइले रहलें कि पंजाब मुख्यमंत्री के नीचा मत देखावल जाय. कहले रहे लोग कि आजु पंजाब में कांग्रेस जहवां बिया उहवां ऊ कैप्टेन अमरिंदर सिंह के मेहनत का बल पर बिया. अबहीं अमरिंदर सिंह के पक्ष के प्रतिक्रिया सामने नइखे आइल. वइसे सिद्धू का साथही चार गो कार्यकारी अध्यक्षनो के बहाली कइल गइल बा.\nदेश के मीडिया समूहन के विदेशी फंडिंग होखे के साजिश अब उजागर होखे लागल बा. मीडिया पोर्टल न्यूजक्लिक के करीब साढ़े अठाइस करोड़ रुपिया गलत तरीका से विदेशन से मिलला के सबूत प्रवर्तन निदेशालय के मिलल बा. चीन में रहत एगो विदेशी नागरिक नेविले रोय सिंहम न्यूजक्लिक के एह फंडिंग में शामिल मिलल बा. ई फंडिंग चीनी प्रोपोगंडा करे खातिर दीहल गइल. अपना षडयंत्र के पूरा करे खातिर न्यूजक्लिक एल्गर परिषद के गौतम नवलखा के साढ़े बीस लाख रुपिया दिहले रहुवे. माओवादी कम्युनिष्ट पार्टी के बपादित्य सिन्हो के बावन लाख रुपिया न्यूजक्लिक का जरिए मिलल रहे.\nजदयू के राष्ट्रीय अध्यक्ष आरसीपी सिंह के केंद्र सरकार में मंत्री बनला का बाद एक आदमी एक पद का सिद्धांत का तहत जदयू आपन नया अध्यक्ष चुने वाला बावे. 31 जुलाई के जदयू राष्ट्रीय कार्यकारिणी के बइठक जंतर-मंतर राष्ट्रीय कार्यालय में बोलावल गइल बा जवना में मुख्यमंत्री नीतीश कुमार समेत राष्ट्रीय कार्यकारिणी के सगरी 75 सदस्य शामिल होखिहें.\nमुंबई में बरखा का चलते मकानन आ झोपड़ियन के ढहला का चलते नाहियो त 22 लोग के मौत हो गइल बा. ई हादसा कई जगहा मिला के भइल.\nसलामी बल्लेबाज आ कप्तान शिखर धवन के नाबाद 86 रन, ईशान किशन के 59 रन आ ओपनर पृथ्वी शॉ के 43 रन के तेज तर्रार पारियन का सहारे भारत अतवार का दिने भइल श्रीलंका का साथे पहिलका एकदिना क्रिकेय में श्रीलंका के सात विकेट से हरा दिहलसि.


अबीर कहाँ गिरल, पता चलल कि थरिए में : बतंगड़ – 28 – Anjoria\nअबीर कहाँ गिरल, पता चलल कि थरिए में : बतंगड़ – 28\nमार्च 3, 2017 अबीर कहाँ गिरल, पता चलल कि थरिए में, बतंगड़\nजे सुधरल बा ऊ त चुपाइल बा बाकिर जेकरा अपना मरजी का खिलाफ सुधरे के पड़ल बा ओकर पीड़ा उहे बता सकेला जे भोगत बा भा भोगले बा. नोटबन्दी के मार से जेकरा प कवनो असर ना पड़ल ओह फकीर के का मालूम कि ओकरा प का बीतत बा जेकरा आपन नोट अइसे पचावे के पड़ल कि ढकचे के ना पड़े. पेट फूलल जात बा बाकिर ढकार लीहल मना बा. आ आयकर में अइसन अइसन लोग भरल बा जे गुदगुदवले जात बा कि कवनो तरह से डकार निकल जाव आ ओकरा गन्ध से मालूम हो जाव कि का आ कतना पचा के बइठल बाड़ें. जब नोटबन्दी के एलान भइल त पहिला दिने सोनारन के बहार रहे. फेरू कुछ दिन ले बैंक कर्मचारियन के बहार के दिन आइल आ अब आयकर वालन के दिन आवत लागत बा. एकरा बाद सीबीआई वालन के दिन आई. कहे के माने कि सृष्टि में सभका ला इन्तजाम रहेला देर सबेर.\nअतना दिन बात आजु नोटबन्दी याद पड़ल त ओकरा पीछे महाराष्ट्र के लोकल चुनाव नतीजा बा. एह देश में सिस्टम से अधिका सिस्टम के काट चलेला. तू डाढ़ डाढ़ हम पात पात. बस अबकी इहे पता ना चलल कि एह चोर सिपाही वाला खेल में बाजी केकरा हाथे लागल. कुछ त एहू चलते कि खेल अबहीं चालू बा आ पता ना कब ले चालू रही. नोटबन्दी का एलान का बाद जेकर करेजा जेतने फाटल ऊ मोदी के ओतने गरियवलसि आ गरियवले जात बा. पता ना ई कइसन तानाशाह ह जवना के अपना विरोधियन के इचिको परवाह नइखे. ना त पीएम के त बाते छोड़ दीं अइसन अइसन सीएम बाड़न कि अपना आलोचकन के मुँह बन्द करे में इचिको देरी ना करसु आ अपना के लोकतन्त्रिओ बतावत रहेलें. वइसे हमरा त इहो लागत बा कि एह देश में आन्दोलन चलावे के बेंवत नइखे रहि गइल केकरो में. देश शुक्रगुजार बा अन्ना हजारे के जिनका जनाआन्दोलन से अइसन जहर पैदा हो गइल कि अन्नो नीलकंठ बने के बेंवत ना जुटा पवलें. आ आन्दोलन का अभाव में जनमत जाने के सोर मेटा गइल.\nनेतवन के घेरले चमचा उनुका के जानहीं ना द सँ कि जनता का चाहत बिया. भाड़ा के भोंपू आ दलाल पत्रकार एह लोगन के अस अन्हार में रखले रहलें कि एह लोग के सचाई के पतो ना चलल. जब से होश सम्हरले बानी तब से इयाद नइखे पड़त कि केन्द्र सरकार के कवनो अइसन फैसला आइल होखो जवना से देश के आदमी आदमी पर तुरते असर पड़ गइल होखो. आम आदमी के कम परेशानी ना भइल बाकि ऊ अपना के बस इहे सोच के तोस दे दिहलसि कि एह लाइन का बाद शायद अब फेरु कवनो लाइन में लगला के मजबूरी ना रहि जाई. आ बरीसन से देश के लूटत नेतवन के लागल कि जनता अपना परेशानी के बदला वोट में निकाल ली. अब लागत बा कि ओह लोग के आस हमेशा हमेशा ला टूट गइल. काहे कि नोटबन्दी का बाद जतना चुनाव आइल सभ में भाजपा आपन परचम लहरा देखवलसि. कुछ दिन ले त एकरा के पंचायत चुनाव का नाम प महटियावलो गइल कि लोकल चुनावन के मुद्दा कुछ दोसरे होला. आ जब राज्यन के चुनाव होखी तब जनता के मूड के असल थाह लागी.\nमुम्बई आ महाराष्ट्र के अउरी नगरपालिकन के चुनाव में शिवसेना आ भाजपा के सीधा लड़ाई एक दोसरा से हो गइल त विरोधियन के लागल कि अब आइल बा ऊँट पहाड़ का नीचे. बाकि इहो आस पूरा ना हो सकल. ओहिजो भाजपा के कमल खिल गइल. आ हिन्दुत्व के समर्थकन के एह लड़ाई में विरोधिए खेते लाग गइलें. आ कुछ दिन में सुने देखे के मिल जाई कि अबीर कहाँ गिरल, पता जलल कि थरिए में. यूपी चुनाव के चार दौर बाकिए रहल जब महाराष्ट्र वाला रीजल्ट आ गइल. देखल जाव कि एह रीजल्ट के का असर पड़त बा राज्यन के बाकी चुनाव पर. हिन्दुत्व के सिपाहियन के ताकत अतना त होइए गइल बा कि अब अपने में दू दू हाथ क लेवे के मौका निकाल लेत बा. यूपी जइसन राज्य में एकहू टिकट दोसरा के दिहले बिना लड़ि लेवे के, रमजान जस बिजली दिवाली में माँगे के, कब्रिस्तान का साथे शमशान माँगे के हिम्मत आ जात बा.\nदुअरा सवतिया के पिया के बरतिया : बतंगड़ – 27


एएपी – टटका खबर\nचुनावी चंदा के कवनो जाँच ला तइयार बिया एएपी\nनयी दिल्ली. 11 नवम्बर (वार्ता) अरविंद केजरीवाल के पार्टी एएपी के कहना बा कि पार्टी के मिलल चंदा के सरकार जवन जाँच चाहे तवन करवा लेव. केजरीवाल के पार्टी के कहना बा कि एकरा साथही बाकिओ दल के मिलल चंदा के जाँच करवा लीहल जाए. अगर अइसन नइखे होत त बुझल जाई कि एएपी का\nविदेशी चंदे के जांच क हाईकोर्ट का आदेश के स्वागत कइलसि एएपी\nनयी दिल्ली 24 अक्टूबर (वार्ता) आम आदमी पार्टी, एएपी, के अध्यक्ष अरविंद केजरीवाल विदेश से चंदा लेबे के आरोप के जाँच करावे के दिल्ली उच्च न्यायालय के निर्देश के स्वागत कइले बाड़न. कहलन कि एएपी के मिलल एक एक रुपिया भारतीय नागरिकन आ कंपनियन से मिलल बा. लिखले बाड़न कि कुछ अनिवासी भारतीय उनका पार्टी\nनयी दिल्ली 23 अक्टूबर (वार्ता) एएपी.के नेता अरविंद केजरीवाल भाजपा का ओर से डा॰ हर्षवर्धन के दिल्ली के मुख्यमंत्री पद के उम्मीदवार बनावे का खबर का बीच उनका प निशाना साधत सवाल कइले बाड़न कि का डा॰ हर्षवर्धन भाजपा के डा॰ मनमोहन सिंह ना हउवन. केजरीवाल के ई सवाल भाजपा के संसदीय बोर्ड के बइठक


अँजोरिया के वर्षगाँठ पर शुभकामना – Anjoria\nजुलाई 20, 2010 भोजपुरी, सातवाँ वर्षगाँठ\nअँजोरिया के पाठक लोग त आपन शुभकामना सीधे पोस्ट कर दिहले रहे. कुछ शुभकामना इमेल से भा दोसरा वेबसाइटो पर दिहल गइल.\nभोजपुरी की पहली वेबसाइट अंजोरिया.कॉम की सातवी सालगिरह पर हार्दिक बधाई.\n– रवि किशन\nसात बरिस पूरा कइलस अंजोरिया\n– लोकप्रिय भोजपुरी वेबसाइट भोजपुरिया डॉट कॉम के शुभकामना\nबहुत ख़ुशी के बात बा की अंजोरिया आपन स्थापना के सात साल सफलता पूर्वक पूरा कर लिहलस,ओपन बुक्स ऑनलाइन परिवार के तरफ से बहुत बहुत बधाई बा अउर ईश्वर से कामना बा कि अंजोरिया ऐसही दिन दूना रात चौगुना तरक्की करत रहो, भोजपुरी के विकास में अंजोरिया के योगदान के कोई भुला नइखे सकत, रहल बात पुरस्कार के त के कहत बा की पुरस्कार अंजोरिया के नइखे मिलत जे हेतना भोजपुरिया लोगन के पियार दुलार मिळत बा का उ कवनो पुरस्कार से कम बा ?\nहम त आजु के परिवेश मे एतने कहब कि—-\nकेनुओ पाउडर लगा के करियो भी गोर हो जाला ,\nकेनुओ चुपके से सगरी जग मे अंजोर हो जाला ,\nसात साल से बम के आवाज ना सुनाइल भाई जी ,\nकेनुओ चिटपुटिया भी बाजे ला त शोर हो जाला,\nअँजोरिया सभकर आभारी बिया. सभका के धन्यवाद.\nअँजोरिया के संपादकीय नीति में बदलाव


मोदी मौनी बाबा काहे बन गइले ? – Anjoria\nबाबा लस्टमानंद से अचके में रामचेला पूछले, बाबा हो! ई आपन मोदी जी आजुकाल कुछ बोलत काहे नइखन ? बाबा कहले, अब तूं ही बतावऽ कि मोदी जी सरकार चलावस कि बकबकास. अरे सरकार चलावल कवनो बैलगाड़ी चलावल ना नु ह कि जबले बैलन के गरियावल ना जाई, ओकनी से आपन रिश्ता ना जोड़ल जाई तबले बैलगाड़ी ना चली. देश चलावल बड़हन काम ह.अब देश चलावे खातिर चुनाव जीते के परे ला आ चुनाव जीते खातिर जबान चलावे के होला. इहो जानल जरूरी बा कि सत्ता देह धाजा से ना भेंटाला, ओकरा खातिर जबान चलावल बेहद जरूरी बा. जे जबान ना चला सकी ऊ राज का चलाई. लेकिन हमरा अब जा के बुझाइल ह कि देश चलावे खातिर जुबान चलावल मना बा. नया नियम बनल बा रामचेला कि जब जुबान बंद हो गइल त जान ल कि राज चल रहल बा. जब जबान चले लागे त बूझि जइह कि अब राजनीति चलऽता. लेकिन ई जे बुड़बक जनता बा नू ऊ बूझते नइखे. ओकरा सरकार के बकबकात देखे के आदत पड़ गइल बा. ऊ ना लउके त दिमाग गड़बड़ाए लागेला. अब तहरा अइसन बुड़बक लोग जे चुनाव के समय मोदी जी के शेर कहत रहे ऊ लोग के कहल ह कि बकरी ना मेमियाये त ठीक बा लेकिन शेर ना गरजे त का बात भईल. लेकिन ई त मेमियातो नइखन.\nरामचेला कहले, बाबा, अब लोग टी वी में रिचार्ज भरवा के चैनल बदल-बदल के देखऽता कि कतहुं त शेर गरजत लउके. कहीं कुर्ता के बांह चढ़ावत लउकस चाहे भौंह तनले लउकस. कागज फारत लउकस पर सभत्तर चुप्पी बा. जेकरा सबसे जियादा गरजत देखल गइल ऊ चुप बइठल बा. पुरनका मौनी बाबा अइसन. बुझाता कि कवनो गुप्त समझौता भइल बा. पुरनका मौनी बाबा जेकरा से मोदी जी सत्ता के चार्ज लिहले ऊ कवनो मंतर दे गइल बाड़े कि भइवा, सत्ता चलावे के बा त जबान मत चलइहे ! जहां जबान चलऽवलऽ कि उ सब लोगवा लागी गरजे जे चुप बा. अइसन चुप्पी साधऽ कि लोग बोले के पहिले सौ हाली सोचे.\nबाबा कहले, देखऽ रामचेला, कवनो गद्दी पर बइठे खातिर भले जुबान चलावे के परो लेकिन ओह पर कायम रहे खातिर जबान बंद राखे के होई. एगो जोगी बाबा रहले. सांस चलावे के कला जनता के सिखावस आ भोरे उठा के सबके अनुलोम विलोम करावस आ जब तक ई सब करस तबले बकबकात रहस. अब जइसे लाभ के गद्दी भेंटाइल सब कुछ त्याग दिहले. अब कहऽतारे कि सब लोग सांस चलावे आ हम आपन धंधा चलावऽतानी. अब देखऽ शेयर बाजार में सटोरिया लोग जतने जबान चलावे ला ओतने बजार चलेला. जइसहीं बजार के चाल बंद भइल कि सबके जबान पर ताला लाग जाला. जान जा रामचेला, जब मोदी जी के जबान चलत रहे त एतना वादा क दिहले कि अब यादो नइखे पड़त. अब जबान बंद क के चुपचाप टाइम निकालल जा रहल बा. मालूम बा कि कुछ दिन के बाद लोगवा खुदे भूला जाई, ना त गफलत में परि जाई कि पहिले का मांगी. पहिले पियाज मांगीं कि टमाटर. जे गद्दी पर बइठल बा ऊ जानऽता कि लोग के चिल्लाये चाहे गरियाये के एगो सीमा होला. चिल्लात-चिल्लात लोग चुप हो जाई एकरा बाद देश के चरऽ भा खा, केहू बोले वाला नइखे.\nPrevious Post: दिल्ली में भोजपुरी-मैथिली कवि सम्मेलन\nNext Post: पल में परलय होएगा बहुरि करोगे कब (बतकुच्चन 165)\nजिम्मेदारी अईला पे आदमी के बोलती बंद होइये जाला. बहुत नीमन. धन्यवाद जयंती पांडेय ji


माटी में मिलल जाता चढ़ल जवनिया | पूर्वी छपरहिया | FOLK OF BIHAR | KALPANA PATOWARY | YOUTUBE.COM/WATCH?V=DKST_O8BAJC #EDUCRATSWEB\nVideo content from youtube https://www.youtube.com/watch?v=DKsT_O8BAjc\nVisit this website https://video.genyt.net/DKsT_O8BAjc\nMatkor Geet || का लेबू ए फुआ माटी के कोड़ाई हो | Matkor In Bhojpuri Culture #matkorgeet तेरे प्यार में जीता मरता हूँ || Raushan Rajpoot || Bhojpuri Love Song || Alex Monu || Alex Musix अंगूरी में डसले बिया नगिनिया रे // Bhojpuri Traditional song // Bhola Pandey Live # Bhola Pandey\nमाटी में मिलल जाता चढ़ल जवनिया | पूर्वी छपरहिया | Folk of Bihar | Kalpana Patowary अगने में बाजति बधइया ! शोहर गीत ! Folk song ! Ranu ! Baghelilokgeet, Bhojpuri राजा दसरथ की रनिया हो ! माटी मागर गीत ! Folk song ! Ranu ! Bhojpuri, Lokgeet\nकिशोर कुमार द्वारा गाया गया क्लासिक भोजपुरी गीत - जइसे बदरा में बिजुरिआ | Ganga Ke Teere Teere Superhit Holi 2018 - mohar marle paswan ji - होली में मोहर मरले पासवान जी - Guddu Diamond देहाती झूमर गीत || कहवा में राम जी के जन्म भयो हरी झूमरी || Dehati Jhumar Geet\nDANDIYA / डांडिया / मेरे मन में बसने वाला / कृष्ण भजन/ गायिका-अनुपमा दास अईली शरणिया में हे देवी मैया / देवी गीत २०१९ / गायक - मिश्रीलाल व्यास गोकुला में बाजे / मैथिलि / बधईया / BADHAIYA / गायिका - बबीता रानी\nSearch | http://www.educratsweb.com/video.php?id=1121